Υπογραφές για τις φρεγάτες FDI ΗΝ “Belh@rra” επί του “Θ/Κ ΑΒΕΡΩΦ”. – News on Salamina\nHome Ελλάδα, Ένοπλες Δυνάμεις. Υπογραφές για τις φρεγάτες FDI ΗΝ “Belh@rra” επί του “Θ/Κ ΑΒΕΡΩΦ”.\nΥπογραφές για τις φρεγάτες FDI ΗΝ “Belh@rra” επί του “Θ/Κ ΑΒΕΡΩΦ”.\nΣτις 24 Μαρτίου 2022, η Ελλάδα και η Naval Group υπέγραψαν τις συμβάσεις για τις φρεγάτες FDI HN και την εν υπηρεσία τεχνική υποστήριξή τους. Η ανακοίνωση που εξέδωσε η γαλλική εταιρία ακολουθεί την υπογραφή του Μνημονίου Συνεννόησης, στις 28 Σεπτεμβρίου 2021, για την προμήθεια τριών φρεγατών FDI HN και την προαίρεση (option) για μια τέταρτη. Όπως αναφέρεται, οι κορυφαίας τεχνολογίας αυτές φρεγάτες θα ενισχύσουν τις δυνατότητες του Πολεμικού Ναυτικού καθώς και τη στρατηγική συμμαχία μεταξύ της Ελλάδας και Γαλλίας. Οι δύο πρώτες Ελληνικές φρεγάτες θα παραδοθούν το 2025 και η τρίτη το 2026.\nΟ κ. Pommellet, Πρόεδρος & Διευθύνων Σύμβουλος της Naval Group, δήλωσε σχετικά: «Όλοι εμείς, στη Naval Group και στους εταίρους μας Dassault, MBDA &Thales, αισθανόμαστε ιδιαίτερα υπερήφανοι που συμμετέχουμε σε αυτό το νέο κεφάλαιο της στρατηγικής συμμαχίας μεταξύ Ελλάδος και Γαλλίας. Η Ελλάδα επέλεξε τη νεότερη γενιά φρεγατών που συγκεντρώνει τα βέλτιστα στοιχεία της γαλλικής ναυτικής τεχνογνωσίας και θα ισχυροποιήσουν τις δυνατότητες του Πολεμικού Ναυτικού.\n»Το πρόγραμμα των φρεγατών αποτελεί το πρώτο από μία σειρά βημάτων που περιλαμβάνει η συνεργασία μεταξύ Naval Group και Πολεμικού Ναυτικού και θα συμβάλλει στην ανάπτυξη της συνεργασίας μεταξύ των χωρών μας, των ναυτικών σωμάτων αλλά και των βιομηχανικών κλάδων αυτών, κατά τις προσεχείς δεκαετίες.»\nΗ FDI HN θα αναπτύξει γρήγορα και βιώσιμα τις δυνατότητες του στόλου επιφανείας του Πολεμικού Ναυτικού καθώς θα παραδοθούν εντός εξαιρετικά σύντομου χρονοδιαγράμματος, αρχής γενομένης το 2025 που θα παραδοθούν οι δύο πρώτες μονάδες και εν συνεχεία το 2026, που θα παραδοθεί η τρίτη.\nΜΙΑ ΚΑΙΝΟΤΟΜΟΣ, ΨΗΦΙΑΚΗ, ΜΕ ΚΥΒΕΡΝΟΑΣΦΑΛΕΙΑ, ΠΟΛΛΑΠΛΩΝ ΡΟΛΩΝ ΦΡΕΓΑΤΑ ΜΑΧΗΣ\nΗ FDI HN είναι το νέο πολεμικό πλοίο ναυτικής υπεροχής και διαχείρισης κρίσεων, σχεδιασμένη για ναυτικές δυνάμεις που αναζητούν μια φρεγάτα ικανή να εκτελέσει μια μεγάλη γκάμα αποστολών, μεμονωμένα ή στο πλαίσιο μιας ομάδας μάχης, είτε για αποστολές ανοικτής θάλασσας μεγάλης διάρκειας ή για επιχειρήσεις σε πιο ρηχά νερά, είτε σε κορεσμένο είτε σε αμφισβητούμενο επιχειρησιακό περιβάλλον.\nΩς η πρώτη ψηφιακή φρεγάτα, η FDI HN χαρακτηρίζεται από υψηλού επιπέδου δυνατότητες στους τομείς αντιαεροπορικού, αντιπλοϊκού, ανθυποβρυχιακού και ασύμμετρου πολέμου, με δεδομένη την επιχειρησιακή «κληρονομιά» του γαλλικού ναυτικού. Ενσωματώνοντας τις καλύτερες γαλλικές ναυτικές τεχνολογίες, η FDI HN έχει σχεδιαστεί για να ανταποκρίνεται στις απειλές του διαρκώς εξελισσόμενου περιβάλλοντος. Η FDI HN θα ενισχύσει τις δυνατότητες του ΝΑΤΟ στην Ανατολική Μεσόγειο και θα προσδώσει στην Ελλάδα τα εργαλεία για την ενίσχυση της κυριαρχίας της.\nΜΙΑ ΙΣΧΥΡΗ ΚΑΙ ΚΥΒΕΡΝΟΑΣΦΑΛΗΣ ΦΡΕΓΑΤΑ\nΗ FDI HΝ φέρει ισχυρό οπλισμό: αντιπυραυλικούς πυραύλους καθέτου εκτόξευσης Aster 30, πυραύλους RAM, Exxocet MM40 B3C της MBDA, τορπίλες MU90 και πυροβόλο 76 χιλιοστών. Διαθέτει κάποια από τα ισχυρότερα σόναρ, διασφαλίζοντας την άμυνα ενάντια σε επιθέσεις από αέρος ή από στεριά με τους πιο σύγχρονους αισθητήρες, συμπεριλαμβανομένου του Seafire της Thales, που είναι το πρώτο αμιγώς ψηφιακό πολυλειτουργικό ραντάρ με ενεργή κεραία και σταθερά πάνελ.\nΕπίσης, είναι εξοπλισμένη με έναν μονό πλήρως ενσωματωμένο ιστό που διαθέτει όλους τους αερομεταφερόμενους αισθητήρες ώστε να επιτυγχάνεται σε μόνιμη βάση επιτήρηση 360°. Ως η πρώτη φρεγάτα στην αγορά που διαθέτει εγγενή προστασία από κυβερνοεπιθέσεις, είναι εξοπλισμένη με δύο data-center που φιλοξενούν σχεδόν όλες τις εφαρμογές του πλοίου. Η FDI εισάγει επίσης την έννοια του ειδικού συστήματος για ασύμμετρο πόλεμο.\nΜΙΑ ΔΥΝΑΤΗ ΣΤΡΑΤΗΓΙΚΗ ΣΥΝΕΡΓΑΣΙΑ\nΣΤΗΝ ΥΠΗΡΕΣΙΑ ΤΗΣ ΕΛΛΗΝΙΚΗΣ ΚΥΡΙΑΡΧΙΑΣ ΚΑΙ ΤΗΣ ΕΥΡΩΠΑΪΚΗΣ ΑΜΥΝΑΣ\nΑυτό το πρόγραμμα αντιπροσωπεύει ένα πολύ σημαντικό βήμα στην Ελληνογαλλική στρατηγική συμμαχία. Η Naval Group έχει παρουσία στην Ελλάδα από το 2008 και έχει εδραιώσει μια ισχυρή σχέση εμπιστοσύνης και κατανόησης με το Πολεμικό Ναυτικό και τις Ελληνικές Αρχές.\nΗ σύμβαση αυτή είναι αποτέλεσμα άριστης συνεργασίας με τις ελληνικές ένοπλες δυνάμεις και μιας ισχυρής αντίληψης των επιχειρησιακών αναγκών τους. Αποτελεί δε μέρος μιας μακρόχρονης συνεργασίας με την Ελλάδα και επιβεβαιώνει μια διαρκή παρουσία στην υπηρεσία της κυριαρχίας της χώρας. Το πρόγραμμα των φρεγατών είναι το πρώτο από τα πολλά βήματα στη συνεργασία μεταξύ της Naval Group και του Πολεμικού Ναυτικού αλλά και με την ελληνική βιομηχανία.\nΟι φρεγάτες αυτές θα ενισχύσουν τις δυνατότητες του Ελληνικού Ναυτικού αλλά και τη σύμπραξη μεταξύ των δύο χωρών και των ναυτικών τους δυνάμεων για τις επόμενες δεκαετίες. Με την παράδοση αυτών των τριών κορυφαίας τεχνολογίας βαριά οπλισμένων φρεγατών, σε χρόνο ρεκόρ, η Naval Group συμβάλλει στη συλλογική Ευρωπαϊκή άμυνα.\nΕΝΑ ΜΑΚΡΟΠΡΟΘΕΣΜΟ ΣΧΕΔΙΟ ΒΙΟΜΗΧΑΝΙΚΗΣ ΣΥΝΕΡΓΑΣΙΑΣ ΜΕ ΤΗΝ ΕΛΛΗΝΙΚΗ ΒΙΟΜΗΧΑΝΙΑ\nΣτο πλαίσιο της σύμβασης αυτής, η Naval Group έχει προτείνει ένα συμπαγές Σχέδιο Ελληνικής Βιομηχανικής Συμμετοχής (HIP). Η Εταιρεία έχει δουλέψει με στόχο να μεγιστοποιήσει τις ευκαιρίες συμμετοχής της ελληνικής βιομηχανίας στο πρόγραμμα FDI HN, τόσο για το στάδιο κατασκευής τους, όσο και για την εν υπηρεσία υποστήριξή τους.\nΗ Naval Group σκέφτεται μακροπρόθεσμα και στοχεύει στη συμμετοχή της βιομηχανίας όπως και των ελληνικών πανεπιστημίων και ερευνητικών ιδρυμάτων για κοινά έργα Ε&Α με στόχο την ανάπτυξη του μελλοντικού ναυτικού όπως και ναυτικών καινοτομιών. Το σχέδιο HIP ανοίγει παρούσες και μελλοντικές προοπτικές για ελληνικές βιομηχανικές εταιρείες,να αποτελέσουν μέρος της Παγκόσμιας Εφοδιαστικής Αλυσίδας της Naval Group όπως και ανάπτυξη Οδικών Χαρτών Καινοτομίας.\nFDI HN Τεχνικά χαρακτηριστικά\n• Εκτόπισμα: Κατηγορία 4.500 τόνων\n• Μήκος: 122 μέτρα\n• Πλάτος: 18 μέτρα\n• Αυτονομία: 30 ημέρες\n• Λειτουργική διαθεσιμότητα : 3 500 ώρες το χρόνο\n• Αεροπορικές εγκαταστάσεις : 10-t class ελικόπτερο + 1 VTOL μη επανδρωμένο\nόχημα (έως 700 κιλά)\n• Διαμονή: 125 + 28 επιβάτες\n>Πύραυλοι Aster της MBDA\n>Πύραυλοι Exocet MM40 B3C της MBDA\n>Πυροβόλο 76 mm\n>Τορπίλες MU 90 της Naval Group\n>Αντίμετρα CANTO της Naval Group\n>Πυραυλικό σύστημα RAM


Γ. Πατούλης: Ντροπή για τον Τύπο το σημερινό πρωτοσέλιδο της εφημερίδας «Αυγή» - Τη φωλιά για το αυγό της Χ.Α. την έφτιαξε ο ΣΥΡΙΖΑ - Ενυπόγραφα\nΕΝΥΠΟΓΡΑΦΑ, Πέμπτη 15 Οκτωβρίου 2020 - 12:08 0 2 min read\nΩς «ντροπή για τον Τύπο» χαρακτηρίζει το σημερινό (15/10) πρωτοσέλιδο της εφημερίδας «Αυγή», όπου εικονίζεται ο περιφερειάρχης Γιώργος Πατούλης με τον τίτλο «Ο Πατούλης φτιάχνει φωλιά για το αυγό της Χ.Α.», η περιφερειακή αρχή.\nΤο σημερινό δημοσίευμα της εφημερίδας «Αυγή» αποτελεί ένα ακόμη βήμα διολίσθησης της συγκεκριμένης κομματικής εφημερίδας προς τον λαϊκισμό και τη συκοφαντία. Η διοίκηση Πατούλη δεν έχει ανάγκη από τη στήριξη των άκρων, διαθέτει ισχυρότατη λαϊκή νομιμοποίηση, γιατί ψηφίστηκε από το 65,75% των πολιτών της Αττικής. Το γεγονός ότι αυτή η ισχυρή λαϊκή νομιμοποίηση δεν αποτυπώνεται στη σύνθεση του Περιφερειακού Συμβουλίου οφείλεται αποκλειστικά και μόνο στην προηγούμενη κυβέρνηση του ΣΥΡΙΖΑ, που επέβαλε με τον «Κλεισθένη» ένα καλπονοθευτικό εκλογικό σύστημα, για να προκαλέσει ακυβερνησία στα όργανα της αυτοδιοίκησης, γνωρίζοντας την εκλογική συντριβή που ερχόταν.\nΤην πόρτα στο να εισέλθουν οι παρατάξεις των άκρων στα αιρετά όργανα της αυτοδιοίκησης την άνοιξε ο «Κλεισθένης» και ο κ. Σκουρλέτης. Η κυβέρνηση του ΣΥΡΙΖΑ εργαλειοποίησε τη Χρυσή Αυγή σε διάφορες περιπτώσεις.\nΑς μην ψάχνουν λοιπόν στην εφημερίδα «Αυγή» ποιος έφτιαξε τη φωλιά για το αυγό της Χρυσής Αυγής. Ο ΣΥΡΙΖΑ την έφτιαξε. Και η σημερινή κυβέρνηση είναι αυτή που την γκρέμισε, συλλαμβάνοντας και προφυλακίζοντας καταρχήν την ηγετική ομάδα της Χ.Α. και στη συνέχεια, επιτρέποντας στη Δικαιοσύνη να ολοκληρώσει τη δίκη, που σερνόταν επί 4,5 χρόνια, επιβάλλοντας τις ποινές.\nΗ διοίκηση Πατούλη δεν δίνει εξετάσεις δημοκρατικής αντίληψης σε αυτούς που συνεργάστηκαν τα προηγούμενα χρόνια, είτε σε πλατείες, είτε σε «υπόγεια», όπως κατήγγειλε ο κ. Κοντονής, με τη Χ.Α..\nΗ δική μας αυτοδιοικητική παράταξη έχει καταδικάσει απερίφραστα κάθε μορφή βίας, από όπου κι αν προέρχεται. Τα μέλη άλλων παρατάξεων καταδικάζουν απερίφραστα τη βία και την τρομοκρατία, ή η ευαισθησία τους εξαντλείται στη Χ.Α.;\nTags #"Χρυσή Αυγή" #Γ. Πατούλης #Εφημερίδα «Αυγή»\n«Μήδεια»: Στον απεγκλωβισμό περισσότερων από 160 πολιτών συνέβαλαν τα συνεργεία της Περιφέρειας Αττικής


Χιλιάδες χρόνια ιστορίας της ελληνικής ενδυμασίας – xOrisOria News\nΗ υφαντική τέχνη εμφανίζεται στο Αιγαίο -και μάλιστα σε αρκετά εξελιγμένη μορφή- κατά τη Nεολιθική εποχή. Η υφαντική τέχνη θεωρείται ότι ξεκίνησε από …τα σκοινιά και τα δίχτυα, που οι προϊστορικοί άνθρωποι είχαν ήδη αρχίσει να κατασκευάζουν για να τα χρησιμοποιήσουν στο κυνήγι και το ψάρεμα.\nΚόμηΟι Έλληνες είχαν πυκνά μαλλιά. Δεν έκοβαν τα μαλλιά τους πολύ κοντά. τα έκοβαν έτσι που να καλύπτουν το κεφάλι, αλλά να μη φτάνουν ως τους ώμους. Μερικοί κομψευόμενοι νεανίες, σαν τον Αλκιβιάδη π.χ., είχανε μακριούς Βοστρύχους χτενισμένους με φροντίδα. Οι αθλητές, αντίθετα, έκοβαν τα μαλλιά τους πολύ κοντά. Εκτός απ’ τους κομψευόμενους νέους, Βοστρύχους άφηναν και οι φιλόσοφοι, αυτό ήταν άλλωστε το διακριτικό τους γνώρισμα.\nΥποδήματαΣτα πόδια οι Έλληνες φορούσαν σανδάλια, που τα ‘δεναν με δερμάτινους ιμάντες, αλλά υπήρχαν κι άλλοι τύποι υποδημάτων, όπως μπότες, άρβυλα και σκαρπίνια. Τα υποδήματα τα κατασκεύαζαν από δέρμα λευκό, μαύρο ή ερυθρό και συχνά ήταν πολύ κομψά, κυρίως αυτά που φορούσε ο Αθηναίος όταν πήγαινε επίσκεψη ή ήταν καλεσμένος σε τραπέζι. Ακριβώς η υπόδηση ήταν το αντικείμενο όπου εκδηλωνόταν η φαντασία των κομψών Αθηναίων. Μας είναι γνωστοί μερικοί τύποι υποδημάτων που συνδέονται με το όνομα ορισμένων προσώπων. ΟΙ Αθηναίοι είχαν να λένε για τα “υποδήματα του Αλκιβιάδη”, και για τα “άρβυλα του Ιπποκράτη”. Γενικά τα υποδήματα γίνονταν από δέρμα, αλλά κάποτε τα έφτιαχναν κι από πίλημα, όπως τα καλύμματα της κεφαλής. Μερικοί κομψευόμενοι στόλιζαν τα υποδήματά τους με χρυσό και ασήμι. Τα μαύρα υποδήματα τα στίλβωναν με σφουγγάρι. Σχετικά με το στίλβωμα των υποδημάτων έφτασε ως εμάς το εξής διασκεδαστικό ανέκδοτο: ένας Αθηναίος συναντήθηκε στο δρόμο με έναν γνωστό του και παρατήρησε ότι τα υποδήματά του ήταν θαυμάσια στιλβωμένα. Απ’ αυτό έβγαλε το συμπέρασμα ότι ο φίλος του περνάει οικονομικές δυσκολίες και ήταν υποχρεωμένος να λουστρίζει μόνος του τα υποδήματά του, γιατί ένας δούλος δεν θα του τα λούστριζε ποτέ τόσο καλά. Στο σπίτι οι Αθηναίοι πάντα γυρνούσαν ξυπόλητοι. Οι δρόμοι όμως είχαν τέτοιες βρωμιές, που ήταν απόλυτη ανάγκη να προφυλάγει κανένας τα πόδια του. Άλλωστε αυτό ήταν και ζήτημα διάθεσης και συνήθειας. Οι ψημένοι άνθρωποι της παλιάς σχολής, όπως ο Σωκράτης ή ο Φωκίωνας, γυρνούσαν ξυπόλητοι και στους δρόμους. Ο Σωκράτης δεν φορούσε υποδήματα ούτε το χειμώνα. Η περιβολή των Αθηναίων συμπληρωνόταν με ένα δαχτυλίδι κι ένα ραβδί. Τα δαχτυλίδια με γλυφές χρησιμοποιούνταν και σαν κόσμημα και σαν σφραγίδα. Μερικοί φορούσαν μάλιστα πολλά δαχτυλίδια. Το ραβδί ήταν ένα εξάρτημα απόλυτα υποχρεωτικό, η τελευταία λέξη της κομψότητας, για να εκφραστούμε έτσι, που ολοκλήρωνε την εμφάνιση του Αθηναίου. Ούτε περνούσε από το μυαλό ενός σεβαστού πολίτη να βγει στο δρόμο χωρίς ραβδί. Έτσι ο Αθηναίος ήταν έτοιμος να βγει. Δεν του έμενε παρά το πρόγευμα. Το φαγητό τού έτρωγε πολύ λίγο χρόνο. Μερικά κομματάκια ψωμί βουτηγμένα σε κρασί, αυτό ήταν όλο κι όλο το πρωινό του φαγητό. Οποιαδήποτε κι αν ήταν τα ελαττώματά του, η λαιμαργία δεν περιλαμβανόταν σ’ αυτά. Ύστερα απ’ αυτό το πρόγευμα, ο Αθηναίος έβγαινε στην πόλη. Τον ακολουθούσαν δύο δούλοι: αυτοί θα μετέφεραν τα ψώνια ή θα πήγαιναν κάποια είδηση στο σπίτι ή σε κάποιον φίλο. Αν δεν ήταν πολύ πλούσιος, τον ακολουθούσε ένας δούλος. Κι αν δεν είχε τη δυνατότητα να διατηρεί έστω κι έναν δούλο, θα συμφωνούσε έναν αχθοφόρο στην αγορά, όπου πρώτα – πρώτα θα κατευθυνθεί.\nΠηγές: http://www.fhw.gr/exhibitions/hellenic_costume/gr/firstpage2.html,Ιστοσελίδα ANCIENT WEB ,http://4gym-kozan.koz.sch.gr/ergasies/foresies/sub4comenius5.htm, ΕΥΡΩΠΑΪΚΟ ΠΡΟΓΡΑΜΜΑ ΣΩΚΡΑΤΗΣ- COMENIUS,http://www.hellenicpantheon.gr/endymasia.htm, grundnig-vassilis.blogspot.com/2008_12_01_arc…\nTags:Χιλιάδες χρόνια ιστορίας της ελληνικής ενδυμασίας


China Stix, Χιούστον - Κριτικές εστιατορίων - TripAdvisor\nChina Stix, Χιούστον\nΗνωμένες Πολιτείες Τέξας Ακτές του κόλπου του Τέξας Χιούστον Εστιατόρια σε Χιούστον China Stix\nΝο 2.582 από 7.286 στην κατηγορία Εστιατόρια για: Χιούστον €\nΚινέζικη, Ασιατική 3141 W Holcombe Blvd, Χιούστον, TX 77025-1533+1 713-218-8100+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 22 κριτικέςΕξαιρετικό27%Πολύ καλό33%Μέτριο27%Ανεπαρκές4%Πολύ κακό9%Τώρα είναι κλειστόΔευ - Παρ11:00 - 21:30Σαβ - Κυρ12:00 - 21:30Αναλυτικό ωράριο ΚΟΥΖΙΝΕΣ Κινέζικη, Ασιατική ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 3141 W Holcombe Blvd, Χιούστον, TX 77025-1533Όλες οι λεπτομέρειες Βελτίωση αυτής της καταχώρισηςΑυτό το εστιατόριο ειδικεύεται στο φαγητό της επαρχίας Σετσουάν;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο ειδικεύεται στο καντονέζικο φαγητό;Ναι Όχι Άγνωστο Αυτό το εστιατόριο σερβίρει φαγητό Σαγκάης;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (22)Βαθμολογία ταξιδιωτών Εξαιρετικό1Πολύ καλό5Μέτριο2Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (9)Αγγλικά (21)Ιαπωνικά (1)Γλώσσα Ελληνικά (9)Αγγλικά (21)Ιαπωνικά (1)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPalmtree200132Η κριτική γράφτηκε 21 Δεκεμβρίου 2016 μέσω κινητής συσκευής Φθηνό κινέζικο φαγητό στο δημοφιλές κέντρο κυματομορφώνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNarvis C53Η κριτική γράφτηκε 29 Νοεμβρίου 2016 Το δείπνο είναι απαραίτητες μετά από γυμναστήριο!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιhillcntrytravelerBoerne, Τέξας256147Η κριτική γράφτηκε 7 Σεπτεμβρίου 2016 Αστραφτερή τίποτα, αλλά καλό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames and Sandr... BLufkin, Τέξας162109Η κριτική γράφτηκε 18 Σεπτεμβρίου 2015 Δεν είναι κακό για την παράδοση.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTTJFamilyΧιούστον, Τέξας237102Η κριτική γράφτηκε 22 Ιουλίου 2015 Γρήγορη καλό κινέζικο φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLoveGoodFood05Χιούστον, Τέξας56Η κριτική γράφτηκε 15 Απριλίου 2015 Μόνο τρώγαμε σε ένα μέρος που μπορείτε να εμπιστευτείτεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChristopher WGibsonia, Πενσυλβάνια8021Η κριτική γράφτηκε 1 Φεβρουαρίου 2015 Καλό κινέζικοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmarie2theBbeaumont,tx6912Η κριτική γράφτηκε 10 Νοεμβρίου 2014 Μην ξεχνάτεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEric CHouston, Texas, USA1Η κριτική γράφτηκε 15 Νοεμβρίου 2013 γρήγορα και νόστιμαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLittle Matt's27 κριτικές 1,32 χλμ μακριά Jerry Built Homegrown Burgers73 κριτικές 0,5 χλμ μακριά Candelari's Pizzeria26 κριτικές 0,68 χλμ μακριά Prima Pasta54 κριτικές 0,81 χλμ μακριά Κοντινά αξιοθέαταJames Turrell's Twilight Epiphany Skyscape60 κριτικές 2,41 χλμ μακριά Rice Village Shops75 κριτικές 1,46 χλμ μακριά Houston Maritime Museum28 κριτικές 1,59 χλμ μακριά Main Street Theater8 κριτικές 1,46 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του China Stix και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n3141 W Holcombe Blvd, Χιούστον, TX 77025-1533 Τοποθεσία:


Τα επιστημονικά τεκμήρια για την κλιματική αλλαγή\nΠριν από ενάμιση χρόνο περίπου μετέφρασα για την Μηνιαία Επιθεώρηση / Monthly Review, μια σειρά από κείμενα σχετικά με την κλιματική αλλαγή, τμήμα του σχετικού αφιερώματος του περιοδικού.\nΈνα από αυτά, ήταν το κείμενο του John Farley, καθηγητή φυσικής στο UNLV με τίτλο "The Scientific Case for Modern Anthropogenic Global Warming". Το κείμενο αυτό απαντά σε άρθρα του ριζοσπάστη δημοσιογράφου (εκδότη του περιοδικού Counterpunch) Alexander Cockburn, ο οποίος είχε υιοθετήσει την επιχειρηματολογία των λεγόμενων "κλιματικών σκεπτικιστών" (προς αιώνιό του όνειδος λέω εγώ). Στην απάντησή του ο Farley εκθέτει καθαρά (από τα σαφέστερα και πιο "ευκολοδιάβαστα" σχετικά κείμενα που έχω διαβάσει) το επιστημονικό υπόβαθρο που στηρίζει την πραγματικότητα και το ανθρωπογενές της κλιματικής αλλαγής.\n(Για μένα το πιο ενδιαφέρον σημείο του κειμένου είναι η υποσημείωση 15, όπου ο Farley παρέχει ένα "back of the envelope calculation" του μεγέθους και του προσήμου της κλιματικής ανάδρασης: από όσο γνωρίζω είναι το μόνο εκλαϊκευτικό άρθρο που μπαίνει στην διαδικασία εκτίμησης της τάξης μεγέθους της θερμοκρασιακής αύξησης με αυτόν τον χονδρικό αλλά πειστικό τρόπο. "Απόδειξη" δεν είναι από μόνη της βέβαια, αλλά έχει την ουσία του ως επιχείρημα)...\nΠαραθέτω παρακάτω την μετάφραση του κειμένου αυτού (την αρχική πριν την επιμέλεια) προκειμένου να υπάρχει διαθέσιμο ως κείμενο αναφοράς και για να βοηθήσει στην συζήτηση η οποία επιχειρείται να παρεκτραπεί από μάλλον ιδιοτελή συμφέροντα, αλλά και φυσικά με αφορμή την (βυθιζόμενη καθώς γράφω) Συνδιάσκεψη της Κοπεγχάγης.\nΤο Ιστολόγιον, προσυπογράφει το σχόλιο του cosmic variance όπως το παρθέτει ο lazopolis. Επίσης θεωρεί χρήσιμο, θετικό, αλλά όχι αρκετά σκληρό το Κύριο Άρθρο που θα δημοσιεύσουν αύριο από κοινού 56 εφημερίδες από όλο τον κόσμο και σε 20 γλώσσες, (μεταξύ των οποίων και στα Ελληνικά, η Καθημερινή). Τέλος η πραγματικά βέλτιστη εγκυρότητα δεδομένων για την σημερινή κατάσταση του κλίματος και τα πιθανά ενδεχόμενα, παρέχεται στο Interim Report του IPCC, για την Κοπεγχάγη, την "Διάγνωση της Κοπεγχάγης".\nΠροσωπικά, και κατά τη ταπεινότατή μου γνώμη, *δεν* πιστεύω πως θα αποφύγουμε τα χειρότερα της κλιματικής αλλαγής. *Ελπίζω* να αποφύγουμε τα χείριστα σενάρια, βοηθούσας και τις σταδιακής εξάντλησης των ορυκτών καυσίμων. Μέχρι εκεί ελπίζω. Πέραν αυτού ελπίζω πως η κλιματική καταστροφή θα σημάνει και το οριστικό τέλος των ιδεολογημάτων της αενάου ανάπτυξης και παρόμοιων παραλογισμών. Ελπίζω δηλαδή σε μια βαθιά συστημική μεταβολή, επ' αφορμή, αλλά όχι μόνο, των αναπόφευκτα από ότι φαίνεται επερχόμενων παγκόσμιων δοκιμασιών.\nΣτην πλήρη σελίδα της ανάρτησης αυτής θα βρείτε και το κείμενο του Farley (με κάποια προβλήματα στα subscripts και superscripts ομολογώ)...\nΤα επιστημονικά τεκμήρια που καταδεικνύουν την σύγχρονη ανθρωπογενή παγκόσμια υπερθέρμανση\nΟι περισσότεροι Αμερικανοί σήμερα πιστεύουν πως η καύση των ορυκτών καυσίμων προκαλεί την υπερθέρμανση του πλανήτη, αλλά υπάρχουν και εκείνοι που διαφωνούν. Οι «αμφισβητίες του κλίματος» ισχυρίζονται πως δεν υφίσταται παγκόσμια υπερθέρμανση, ή ότι συμβαίνει και είναι απολύτως φυσική, δηλ. πως η ανθρωπογενής συνεισφορά στην υπερθέρμανση αυτή είναι μηδαμινή. Μεταξύ των αμφισβητιών περιλαμβάνεται και ο γνωστός ριζοσπάστης δημοσιογράφος Αλεξάντερ Κόκμπερν (Alexander Cockburn), ο οποίος διακήρυξε εμφατικά πως η παγκόσμια υπερθέρμανση είναι μύθος σε τρία άρθρα του που δημοσιεύθηκαν το 2007 στον ιστοχώρο CounterPunch και στο περιοδικό The Nation.\nΕδώ και τρεις δεκαετίες διαβάζω με ευχαρίστηση τα πολιτικά κείμενα του Κόκμπερν, και συνήθως συμφωνώ μαζί του, από τότε που έγραφε στην εφημερίδα Village Voice. Ως καθηγητής φυσικής όμως που διδάσκει σχετικά με την παγκόσμια υπερθέρμανση από το 2001, διαφωνώ έντονα με την οπτική του Κόκμπερν σχετικά με την παγκόσμια υπερθέρμανση. Δεν είμαι επίσης ικανοποιημένος από την ποιότητα των αντιδράσεων που προκάλεσαν τα άρθρα του Κόκμπερν, σύμφωνα με όσα δημοσιεύθηκαν στην στήλη των επιστολών του περιοδικού The Nation.\nΟι περισσότεροι κλιματικοί επιστήμονες πιστεύουν πως η ανθρώπινη συνεισφορά στην σημερινή παγκόσμια υπερθέρμανση είναι σημαντική, και δεν μπορεί με κανένα τρόπο να παραβλεφθεί ή να θεωρηθεί αμελητέα. Οι συνέπειες της παγκόσμιας υπερθέρμανσης είναι εν δυνάμει πολύ επικίνδυνες. Με δεδομένη την σημασία του θέματος, τον εξέχοντα (και άξιο) ρόλο του Κόκμπερν ως αριστερού διανοούμενου και την μεγάλη του πειστικότητα, αξίζει τον κόπο να επαναλάβουμε τα επιστημονικά στοιχεία που τεκμηριώνουν την υπόθεση της ανθρωπογενούς παγκόσμιας υπερθέρμανσης.\nΤο παρόν άρθρο αποτελείται από (1) περίληψη της επιστημονικής επιχειρηματολογίας για την σύγχρονη ανθρωπογενή παγκόσμια υπερθέρμανση, (2) σύνοψη της επιχειρηματολογίας των «αμφισβητιών» όπως την εξέθεσε ο Κόκμπερν, (3) ενδελεχή εκτίμηση της παγκόσμιας υπερθέρμανσης και (4) την λεπτομερή κριτική των επιχειρημάτων των αμφισβητιών, όπως τα υποστήριξε ο Κόκμπερν.\nΗ επιστημονική τεκμηρίωση δεν βασίζεται στην επίκληση κάποιων αυθεντιών, όσο διακεκριμένες και να είναι. Η επιχειρηματολογία εξαρτάται από τα πειραματικά τεκμήρια, την λογική και τον ορθολογισμό. Το παρόν άρθρο δεν θα ασχοληθεί με τις επιπτώσεις της παγκόσμιας υπερθέρμανσης ή ζητήματα πολιτικής: τι να κάνουμε για την παγκόσμια υπερθέρμανση, αν η συνθήκη του Κιότο είναι καλή ιδέα ή όχι κτλ.\nΜέρος 1: περίληψη της επιστημονικής επιχειρηματολογίας για την σύγχρονη ανθρωπογενή παγκόσμια υπερθέρμανση\nΌταν το ηλιακό φως προσπέσει στην γη, εκπέμπεται υπέρυθρη ακτινοβολία. Τα αέρια του θερμοκηπίου απορροφούν την ακτινοβολία αυτή, και αυτό έχει σαν συνέπεια την θέρμανση του πλανήτη. Το φαινόμενο του θερμοκηπίου είναι πολύ σημαντικό: χωρίς τα αέρια του θερμοκηπίου στην ατμόσφαιρα, η επιφάνεια της γης θα είχε κατά πάσα πιθανότητα θερμοκρασία κάτω από το μηδέν. Το διοξείδιο του άνθρακα (CO2) στην ατμόσφαιρα αυξάνεται από τότε που ξεκίνησε η βιομηχανική επανάσταση, κυρίως εξαιτίας της καύσης των καυσίμων και της αποδάσωσης. Η αύξηση αυτή των αερίων του θερμοκηπίου προκαλεί ενίσχυση του φαινομένου του θερμοκηπίου, κάτι που θερμαίνει περαιτέρω την γη.\nΈνας απλός υπολογισμός αποκαλύπτει πως όταν το CO2 στην ατμόσφαιρα φτάσει να έχει συγκέντρωση στην ατμόσφαιρα διπλάσια της προβιομηχανικής, το ενισχυμένο φαινόμενο του θερμοκηπίου από μόνο του (δηλ. αγνοώντας οιαδήποτε αντίδραση της γης στην ενίσχυση του φαινομένου αυτού) θα θερμάνει την γη κατά 1,2 με 1,3˚C. Δεν υπάρχει αντιπαράθεση μεταξύ των επιστημόνων για την πτυχή αυτή της παγκόσμιας υπερθέρμανσης.\nΗ γη όμως θα αντιδράσει στην αύξηση της θερμοκρασίας. Αυτό λέγεται «ανάδραση» . Υπάρχει διαφωνία σχετικά με το μέγεθος της ανάδρασης αυτής. Η ανάλυση που συνυπολογίζει την ανάδραση προβλέπει πως ο πλανήτης θα υπερθερμανθεί περίπου κατά 1,5 έως 4,5˚C (όπως δείχνει η Διακυβερνητική Επιτροπή για την Κλιματική Αλλαγή - Intergovernmental Panel on Climate Change [IPCC]). Οι διαμάχες μεταξύ των επιστημόνων αφορούν το μέγεθος της υπερθέρμανσης, όχι την πραγματικότητά της.\nΤο κλίμα ελέγχεται από πολλούς παράγοντες, συμπεριλαμβανομένων και των αλλαγών στην τροχιά της γης, πιθανώς την ηλιακή μεταβλητότητα, ίσως τα ηφαίστεια και το φαινόμενο του θερμοκηπίου. Όλοι οι παράγοντες αυτοί πλην του τελευταίου είναι απολύτως φυσικοί. Οι ανθρώπινες δραστηριότητες δεν είναι οι μόνες που συνεισφέρουν στο φαινόμενο του θερμοκηπίου. Μέχρι πριν από διακόσια χρόνια, η ανθρωπότητα είχε αμελητέα επίδραση στο κλίμα, και κάθε κλιματική αλλαγή είχε φυσική προέλευση. Έχουν υπάρξει και κάποιες πολύ σημαντικές αλλαγές κλίματος στο μακρινό παρελθόν (π.χ. εποχές παγετώνων) που δεν προκλήθηκαν από την ανθρωπότητα. Καμία από τις παραδοχές αυτές δεν αντικρούει τον ισχυρισμό ότι οι ανθρώπινες δραστηριότητες (ιδιαίτερα η καύση των ορυκτών καυσίμων) συνεισφέρουν σημαντικά στην παγκόσμια υπερθέρμανση που συμβαίνει αυτήν την εποχή.\nΜέρος 2: Σύνοψη της επιχειρηματολογίας των αμφισβητιών όπως την εξέθεσε ο Κόκμπερν\nΣτα άρθρα του στα περιοδικά The Nation και στον ιστοχώρο του CounterPunch ο Αλεξάντερ Κόκμπερν διατυπώνει έξι επιχειρήματα εναντίον της ανθρωπογενούς παγκόσμιας υπερθέρμανσης:\nΚατά την διάρκεια του Κραχ της δεκαετίας του 1930, η καύση των ορυκτών καυσίμων μειώθηκε κατά 30 %, αλλά η συγκέντρωση του CO2 στην ατμόσφαιρα δεν μειώθηκε. Συνεπώς, ισχυρίζεται, τα αυξημένα επίπεδα ατμοσφαιρικού CO2 δεν προέρχονται από την καύση των ορυκτών καυσίμων.\nΟι υδρατμοί, και όχι το CO2, είναι το βασικό αέριο του θερμοκηπίου και το ποσοστό της παγκόσμιας υπερθέρμανσης που μπορεί να αποδοθεί στο CO2 είναι συνεπώς ελάχιστο.\nΌταν η γη βγήκε από την πιο πρόσφατη εποχή παγετώνων της πριν από περίπου 10.000 χρόνια, αυξήθηκε και η παγκόσμια θερμοκρασία και η συγκέντρωση του CO2 στην ατμόσφαιρα. Η άνοδος όμως της θερμοκρασίας προηγήθηκε της αύξησης της συγκέντρωσης του CO2 στην ατμόσφαιρα. Συνεπώς ήταν η θέρμανση που προκάλεσε την αύξηση του CO2 και όχι το αντίστροφο. Η θέρμανση προήλθε από τον κύκλο Μιλάνκοβιτς, μια μικρή «διακύμανση» της κίνησης της Γης.\nΗ αυξημένη συγκέντρωση του CO2 στην ατμόσφαιρα προκαλείται από την διαφυγή του CO2 από τους ωκεανούς, όχι την καύση των ορυκτών καυσίμων. Εξού και η αύξηση στην ατμοσφαιρική συγκέντρωση του CO2 είναι φυσική και όχι ανθρωπογενής.\nΗ διάρκεια παραμονής του CO2 στην ατμόσφαιρα είναι μόλις ένα με δύο χρόνια, μέχρι να διαλυθεί στους ωκεανούς. Αυτό αποδεικνύεται σημαντικό στην υποστήριξη της θέσης 4 παραπάνω.\nΟι προγνώσεις της ανθρωπογενούς παγκόσμιας υπερθέρμανσης εξαρτώνται αποκλειστικά από τα αποτελέσματα υπολογιστικών μοντέλων μεγάλης κλίμακας, που μπορούν να χειραγωγηθούν εύκολα από τους προσομοιωτές για να δώσουν ό,τι αποτέλεσμα θελήσουν, τροποποιώντας τις παραμέτρους των υπολογιστικών μοντέλων\nΒασισμένος σε αυτά τα επιστημονικά επιχειρήματα, ο Κόκμπερν υποστηρίζει στην συνέχεια πως οι προγραμματιστές των υπολογιστικών μοντέλων ανακοινώνουν τις καταστροφικές τους προγνώσεις προκειμένου να συνεχίσουν να χρηματοδοτούνται. Υποστηρίζει επίσης πως η πυρηνική βιομηχανία υποστηρίζει την υστερία της παγκόσμιας υπερθέρμανσης προκειμένου να προωθήσει την πυρηνική ενέργεια.\nΜέρος 3: Η Παγκόσμια Υπερθέρμανση Αναλυτικά\nΤο φαινόμενο του θερμοκηπίου θερμαίνει την γη. Η θερμαντική ισχύς του ηλίου βρίσκεται κυρίως στο ορατό και το υπεριώδες τμήμα του φάσματος. Η επιφάνεια της γης επανεκπέμπει την ηλιακή ενέργεια προς το διάστημα στην μορφή υπέρυθρης ακτινοβολίας. Εξαιτίας των αερίων θερμοκηπίου που περιέχει, η ατμόσφαιρα είναι διαφανής στο ορατό φως που έρχεται από τον ήλιο, αλλά αδιαφανές σε πολλά μήκη κύματος του υπέρυθρου φάσματος, κάτι που έχει σαν αποτέλεσμα την παγίδευση θερμικής ενέργειας και την θέρμανση της γης. Αυτό είναι το λεγόμενο φαινόμενο του θερμοκηπίου που είναι γνωστό εδώ και δύο αιώνες.\nΟ πρώτος επιστήμονας που συνειδητοποίησε πως η ατμόσφαιρα θερμαίνει την γη ενδέχεται να ήταν ο Γάλλος μαθηματικός Ιωσήφ Φουριέ (Joseph Fourier) την δεκαετία του 1820 (και ο οποίος δεν θα πρέπει να συγχέεται με τον δημοσιογράφο και ουτοπιστή σοσιαλιστή Κάρολο Φουριέ - Charles Fourier). Τα βασικά αέρια του θερμοκηπίου είναι οι υδρατμοί, το διοξείδιο του άνθρακα και το μεθάνιο (φυσικό αέριο, CH4). Δεν γνωρίζω κανέναν επιστήμονα που να αμφισβητεί πως το φαινόμενο του θερμοκηπίου είναι πραγματικό φαινόμενο.\nΠάρα πολλοί δεν έχουν αντιληφθεί πόσο έντονο είναι το φαινόμενο του θερμοκηπίου. Ένας απλός υπολογισμός που βασίζεται στον νόμο Stefan-Boltzmann δείχνει πως αν δεν υπήρχαν αέρια του θερμοκηπίου στην ατμόσφαιρα (και αν τίποτα άλλο σχετικά με την γη δεν άλλαζε ως αποτέλεσμα της αφαίρεσης των αερίων του θερμοκηπίου), η μέση θερμοκρασία στην επιφάνεια της γης θα ήταν –18˚C: κάτω από το σημείο τήξης του πάγου.\nΗ πραγματική παρατηρημένη μέση θερμοκρασία στην γη είναι 15˚C. Έτσι το φαινόμενο του θερμοκηπίου αυξάνει την θερμοκρασία της επιφάνειας της γης κατά 33˚C. Κατ’ αυτήν την έννοια, η παγκόσμια υπερθέρμανση είναι ήδη γεγονός! Το φαινόμενο του θερμοκηπίου δεν είναι απλά πραγματικό φαινόμενο είναι και έντονο.\nΤο φαινόμενο του θερμοκηπίου γίνεται εντονότερο ως αποτέλεσμα της συσσώρευσης των αερίων του θερμοκηπίου στην ατμόσφαιρα λόγω κυρίως του CO2 που εκλύεται από την καύση ορυκτών καυσίμων (γαιάνθρακα, πετρελαίου, φυσικού αερίου). Μέχρι το 1959, δεν υπήρχαν διαθέσιμα ακριβή δεδομένα από άμεσες επιστημονικές μετρήσεις. Εκείνη την χρονιά ο γεωχημικός Τσ. Ντ. Κήλινγκ (C. D. Keeling) ξεκίνησε την λήψη δεδομένων στο όρος Μάουνα Λόα στην Χαβάη. Το πρόγραμμα των μετρήσεων αυτών συνεχίζεται μέχρι σήμερα. Το Γράφημα 1 δείχνει τα δεδομένα από το 1959 μέχρι σήμερα.\nΤα δεδομένα δείχνουν έναν εποχικό κύκλο που συμπίπτει με τις περιόδους της γεωργικής καλλιέργειας στο Βόρειο Ημισφαίριο, με μέγιστο τον Μάιο και ελάχιστο τον Οκτώβριο. Το σημαντικότερο είναι η εμφανιζόμενη μακροπρόθεσμη τάση: από 315 μέρη ανά εκατομμύριο [εφεξής μαε] το 1958 στα 387 μαε το 2008. Παρότι άλλες πλευρές της παγκόσμιας υπερθέρμανσης έχουν τεθεί εν αμφιβόλω, κανένας δεν έχει αμφισβητήσει σοβαρά αυτό το πρόγραμμα μέτρησης. Τα δεδομένα είναι εξαιρετικά στέρεα. Αρκετές ερευνητικές ομάδες έχουν μετρήσει τις ατμοσφαιρικές συγκεντρώσεις CO2 και τα δεδομένα των διαφόρων ερευνητών συγκλίνουν.\nΑν και τα παλαιότερα δεδομένα άμεσης μέτρησης του CO2 στην ατμόσφαιρα είναι του 1958, είναι δυνατόν να επεκταθεί η γνώση των σχετικών δεδομένων και σε παλιότερες εποχές, μελετώντας τις φυσαλίδες αέρα που έχουν παγιδευτεί μέσα στους πάγους της Ανταρκτικής και της Γροιλανδίας. Τα δεδομένα σχετικά με την μακροπρόθεσμη τάση συγκέντρωσης του CO2, δείχνουν πως τα επίπεδα CO2 παρέμειναν σταθερά γύρω στα 280 μαε τα τελευταία 10.000 χρόνια. Στην συνέχεια η συγκέντρωση του CO2 άρχισε να ανεβαίνει γύρω στην εποχή που ξεκινούσε η Βιομηχανική Επανάσταση και σήμερα βρίσκεται 38% υψηλότερα από ότι την προβιομηχανική εποχή. Οι κλιματικοί επιστήμονες αποδίδουν την προβιομηχανική συγκέντρωση CO2 (280 μαε) σε φυσικά αίτια, και την αύξηση έκτοτε στην ανθρώπινη δραστηριότητα, κυρίως λόγω των αιτίων που αναφέραμε.\nΓράφημα 1. Συγκέντρωση CO2 στην ατμόσφαιρα, όπως μετριέται στο παρατηρητήριο Μαούνα Λόα. Η αύξηση στο CO2 (μαε) είναι εμφανής.\nΈτσι προκύπτει φυσικά το ερώτημα σχετικά με τις επιπτώσεις της αύξησης της συγκέντρωσης των αερίων του θερμοκηπίου. Μια και το φαινόμενο του θερμοκηπίου είναι πραγματικό, είναι δύσκολο να αποφύγει κανείς το συμπέρασμα πως η συσσώρευση αερίων θερμοκηπίου στην ατμόσφαιρα θα οδηγήσει στην ένταση του φαινομένου αυτού, κάτι που θα έχει σαν αποτέλεσμα την παγκόσμια υπερθέρμανση μέχρι ενός σημείου θερμοκρασίας. Με άλλα λόγια η διαφωνία αφορά το μέγεθος της παγκόσμιας υπερθέρμανσης, όχι το αν συμβαίνει. Το μέγεθος της αύξησης της παγκόσμιας θερμοκρασίας μπορεί να είναι μικρό ή μεγάλο, αλλά είναι πραγματικό φαινόμενο. Το σημαντικό επιστημονικό ερώτημα είναι αν η παγκόσμια υπερθέρμανση θα είναι αρκετά έντονη ώστε να προκαλέσει πρόβλημα.\nΓια να απαντήσουμε σε αυτό το ερώτημα, χρειάζεται να κατανοήσουμε με μεγαλύτερη λεπτομέρεια το πώς τα αέρια του θερμοκηπίου απορροφούν το φως στο υπέρυθρο. Διαφορετικά αέρια απορροφούν φως διαφορετικού μήκους κύματος. Οι μετρήσεις που γίνονται έξω από την ατμόσφαιρα της γης μέσω δορυφόρου, δείχνουν πως το CO2 απορροφά έντονα το φως σε μήκη κύματος περίπου 15 μικρόμετρων. Ο Γκάβιν Σμιτ (Gavin Schmidt), σε συνέχεια εργασιών των Ραμανάθαν και Κόουκλυ (Ramanathan & Coakley) το 1978, υπολόγισε την επίδραση των αερίων του θερμοκηπίου απαντώντας στο ακόλουθο ερώτημα: αν αφαιρούσε κανείς ένα αέριο από την ατμόσφαιρα, κρατώντας όλα τα άλλα αέρια σταθερά, ποιο θα ήταν το αποτέλεσμα της ποσοστιαίας αλλαγής στην ισχύ που απορροφά η ατμόσφαιρα στο υπέρυθρο;  Ο Schmidt κατέληξε στους ακόλουθους αριθμούς, που παρουσιάζονται στον Πίνακα 1.\nΠηγή: Gavin Schmidt, (http://www.realclimate.org/index.php?p=142).\nΤα δεδομένα του Πίνακα 1 υπολογίστηκαν υποθέτοντας πως αφαιρείται ένα αέριο από την ατμόσφαιρα, ενώ όλα τα άλλα μένουν αμετάβλητα. Αλλά αφού υπάρχει υπερκάλυψη της υπέρυθρης απορρόφησης, η απορρόφηση από ένα είδος μορίου θα αλληλεπιδρά με την απορρόφηση από άλλα μόρια. Κάποια μήκη κύματος στο υπέρυθρο απορροφώνται και από τους υδρατμούς και από το CO2.\nΣε αυτές της επικαλυπτόμενες ζώνες, αν αφαιρεθούν μόνο οι υδρατμοί (αφήνοντας το CO2), το διοξείδιο θα απορροφήσει την υπέρυθρη ακτινοβολία, ενώ αν αφαιρεθεί το διοξείδιο του άνθρακα (αφήνοντας τους υδρατμούς), τότε αντίστοιχα θα την απορροφήσουν οι υδρατμοί. Έτσι η απορρόφηση από το ένα είδος μορίου εξαρτάται από ποια άλλα μόρια βρίσκονται στην ατμόσφαιρα. Αυτό εξηγεί το, σε πρώτη ματιά, παράδοξο γεγονός πως οι αριθμοί δεν αθροίζονται γραμμικά: αν αφαιρεθούν όλοι οι υδρατμοί από την ατμόσφαιρα, η απορρόφηση στο υπέρυθρο θα μειωθεί κατά 36%. Αν αφαιρεθούν όλα τα αέρια θερμοκηπίου (και τα νέφη) και μείνουν μόνο υδρατμοί, η απορρόφηση στο υπέρυθρο θα μειωθεί κατά 34%. Οι δύο αυτοί αριθμοί δεν αθροίζονται στο 100% εξαιτίας της επικάλυψης.\nΌλα αυτά αποτελούν πολύτιμο υπόβαθρο για να απαντηθεί η κρίσιμη ερώτηση: Πόσο σημαντικό είναι το CO2 στο φαινόμενο του θερμοκηπίου; Αν αφαιρέσεις όλο το CO2 από την ατμόσφαιρα, η απορρόφηση στο υπέρυθρο μειώνεται κατά 9 %. Αν αφαιρέσεις όλα τα αέρια του θερμοκηπίου εκτός από το CO2, η απορρόφηση μειώνεται κατά 74 %. Κάτι που σημαίνει πως το 26 % (= 100 % – 74 %) της απορρόφησης θα υπήρχε ακόμα και αν το CO2 ήταν το μόνο αέριο του θερμοκηπίου στην ατμόσφαιρα. Έτσι η επίδραση του CO2 μπορεί να είναι είτε 9 είτε 26 % του συνολικού φαινομένου του θερμοκηπίου ανάλογα με τον ορισμό που επιλέγει κανείς. Δίχως άλλο οι διαφορετικοί ορισμοί εξηγούν, εν μέρει, τις διαφορετικές τιμές που εμφανίζονται στην σχετική αρθρογραφία σχετικά με την σημασία του CO2 στο φαινόμενο του θερμοκηπίου. Αλλά είτε είναι 9 %, είτε 26%, η επίδραση του CO2 δεν είναι ασήμαντη.\nΓια τους υδρατμούς, ο πίνακας παραπάνω δίνει δύο αριθμούς, 36% και 66% (= 100 – 34), ανάλογα με τον ορισμό. Από τον πίνακα επάνω, η συνεισφορά των υδρατμών στο φαινόμενο του θερμοκηπίου είναι 36 έως 66 %, ενώ η συνεισφορά του CO2 είναι 9 έως 26 %, ανάλογα με τον ορισμό. Αν χρησιμοποιήσει κανείς τα πρώτα νούμερα, οι υδρατμοί είναι σημαντικότεροι κατά έναν παράγοντα 4.0, και με τα δεύτερα κατά παράγοντα 66/26 = 2.5. Σημειώστε πως οι υδρατμοί είναι αρκετά πιο σημαντικοί από το CO2, αλλά το CO2 δεν μπορεί και να θεωρηθεί αμελητέο κατά καμία έννοια.\nΠόση θέρμανση: Ένας απλοϊκός, τρομακτικός, και λανθασμένος υπολογισμός\nΑς αναρωτηθούμε ποιο θα ήταν το αποτέλεσμα αν διπλασιαζόταν η συγκέντρωση των αερίων του θερμοκηπίου στην ατμόσφαιρα. Ένας απλοϊκός (και λανθασμένος) υπολογισμός θα μπορούσε να είναι ο ακόλουθος: Μια και η σημερινή συγκέντρωση αερίων θερμοκηπίου είχε σαν αποτέλεσμα αύξηση της επιφανειακής θερμοκρασίας κατά 33˚C σε σχέση με μια υποθετική Γη χωρίς αέρια θερμοκηπίου, τότε ο διπλασιασμός όλων των αερίων θερμοκηπίου θα έπρεπε να οδηγήσει σε επιπλέον θέρμανση κατά 33˚C. Έτσι η μέση θερμοκρασία στην επιφάνεια της γης θα ήταν 48˚C. Ευτυχώς, το τρομακτικό αυτό αποτέλεσμα προέρχεται από παρεξήγηση του τρόπου με τον οποίον τα αέρια του θερμοκηπίου συγκρατούν την θερμότητα. Η πρόβλεψη της IPCC είναι πως ο διπλασιασμός των επιπέδων του CO2 θα οδηγήσει σε αύξηση της θερμοκρασίας κατά λίγους βαθμούς Κελσίου. Κατ’ αρχάς αποτελεί ευχάριστη έκπληξη πως οι προβλεπόμενες επιδράσεις της παγκόσμιας υπερθέρμανσης είναι μικρότερες από ό,τι θα εκτιμούσε κανείς με τον απλοϊκό αυτό υπολογισμό.\nΟ απλοϊκός υπολογισμός είναι λανθασμένος για δύο λόγους.\nΠρώτον εξαιτίας της επίδρασης του κορεσμού. Η ατμόσφαιρα είναι ήδη αδιαφανής σε τμήματα της υπέρυθρης ακτινοβολίας. Η αύξηση της συγκέντρωσης των αερίων του θερμοκηπίου δεν θα έχει μεγάλη διαφορά στα τμήματα αυτά του φάσματος. Αν η απορρόφηση σε ένα συγκεκριμένο μήκος κύματος πλησιάζει το 100%, ο διπλασιασμός της συγκέντρωσης του CO2, δεν θα διπλασιάσει την ένταση του φαινομένου του θερμοκηπίου. Ας υποθέσουμε, για παράδειγμα, πως σε ένα συγκεκριμένο μήκος κύματος, απορροφάται από την σημερινή ατμόσφαιρα το 90 % του υπέρυθρου φωτός που εκπέμπεται από την γη. Αν διπλασιαζόταν η συγκέντρωση του CO2 στην ατμόσφαιρα, η απορρόφηση δεν μπορεί να φτάσει το 180 %, κάτι που είναι εξ ορισμού αδύνατον, αλλά απλά θα αγγίξει το 100 %.\nΔεύτερον, εξαιτίας της επίδρασης της φασματικής επικάλυψης. Η απορρόφηση του υπέρυθρου φωτός από τους υδρατμούς, επικαλύπτεται σε κάποιες περιοχές του φάσματος με εκείνη από το CO2. Σε φασματικές περιοχές όπου το υπέρυθρο φως απορροφάται ούτως ή άλλως από τους υδρατμούς, η μεταβολή της συγκέντρωσης του CO2 δεν θα κάνει μεγάλη διαφορά. Τα δύο αυτά φαινόμενα (κορεσμός και φασματική επικάλυψη) εξηγούν γιατί είναι εσφαλμένη η απλή πρόσθεση των επιδράσεων των αερίων του θερμοκηπίου, και γιατί υπερεκτιμάται έτσι η επίδραση της αύξησης της συγκέντρωσης των αερίων του θερμοκηπίου στις ατμοσφαιρικές εκπομπές.\nΗ αύξηση της συγκέντρωσης του CO2 δεν θα έχει μεγάλη επίδραση στο κέντρο ενός ισχυρού μεγίστου απορρόφησης, επειδή η ατμόσφαιρα είναι αδιαφανής στο μήκος κύματος αυτό ούτως ή άλλως. Αντιθέτως, η αύξηση της συγκέντρωσης του CO2 θα έχει την μεγαλύτερή της επίπτωση στις «πλευρές» ενός έντονου μεγίστου. Η ατμόσφαιρα είναι αδιαφανής σε κάποια τμήματα του υπερύθρου, με «παράθυρα» στα οποία η ατμόσφαιρα είναι διαφανής ή μερικώς διαφανής. Η αυξημένη συγκέντρωση CO2 δρα έτσι ώστε να κλείνει τα παράθυρα αυτά.\nΠαρότι ο απλοϊκός αυτός υπολογισμός είναι λανθασμένος, καταδεικνύει ένα σημαντικό ζήτημα. Ο κόσμος συχνά εκπλήσσεται που το CO2, το οποίο περιέχεται στην ατμόσφαιρα σε συγκεντρώσεις μόλις μερικών μαε, μπορεί να οδηγήσει σε μια τόσο μεγάλη και αισθητή μεταβολή της θερμοκρασίας της Γης. Αντίθετα το πραγματικά εντυπωσιακό είναι πως η παγκόσμια υπερθέρμανση είναι τόσο μικρή όσο είναι.\nΟι κλιματολόγοι διαχωρίζουν το ζήτημα του κλίματος σε δύο μέρη: τον κλιματικό εξαναγκασμό και την κλιματική απόκριση. Στους εξαναγκασμούς περιλαμβάνονται οι πιθανές μεταβολές της λαμπρότητας του ήλιου, ή οι μεταβολές στο φαινόμενο του θερμοκηπίου . Η κλιματική απόκριση είναι η συνεπαγόμενη μεταβολή στην θερμοκρασία ισορροπίας. Η κλιματική ευαισθησία είναι η αλλαγή της θερμοκρασίας διαιρεμένη με τον κλιματικό εξαναγκασμό. Απλός υπολογισμός που μπορεί να βρεθεί σε οιοδήποτε εγχειρίδιο δείχνει πως (αν υποθέσουμε πως δεν μεταβάλλεται τίποτα άλλο στο σύστημα) ο διπλασιασμός του CO2 σε σχέση με τα προβιομηχανικά επίπεδα εκτιμάται πως θα προκαλέσει αύξηση της θερμοκρασίας από 1.2 έως 1.3˚C περίπου . Ο υπολογισμός είναι τόσο ξεκάθαρος ώστε ελάχιστη διαμάχη υπάρχει στην επιστημονική κοινότητα για αυτόν: το φαινόμενο του θερμοκηπίου είναι πραγματικό φαινόμενο, η καύση των ορυκτών καυσίμων οδηγεί σε αυξανόμενη συγκέντρωση CO2, που ενισχύει το φαινόμενο του θερμοκηπίου. Η αύξηση της θερμοκρασίας που προκύπτει αν δεν υπάρξουν άλλες μεταβολές στην πορεία, είναι μόνο 1.2 με 1.3˚C.\nΗ σημασία της ανάδρασης\nΗ πραγματική πρόκληση στην κλιματική επιστήμη προέρχεται από την υπόθεση πως όταν το φαινόμενο του θερμοκηπίου ενταθεί με την αύξηση της συγκέντρωσης του CO2, δεν θα αλλάξει τίποτε άλλο. Η σχετική αύξηση της θερμοκρασίας κατά 1.2 με 1.3˚C προκύπτει μόνο ως άμεση ατμοσφαιρική θέρμανση που σχετίζεται με το εντεινόμενο φαινόμενο του θερμοκηπίου. Δεν λαμβάνει υπόψη οιεσδήποτε μεταβολές στο σύστημα. Οι μεταβολές αυτές αφορούν την «ανάδραση».\nΑν η ανάδραση είναι θετική, τότε οι αλλαγές στην γη θα εντείνουν την αλλαγή στην ατμόσφαιρα και η παγκόσμια θέρμανση που θα προκύψει από τον διπλασιασμό του προβιομηχανικού CO2 θα είναι μεγαλύτερη από 1.2 με 1.3˚C. Αν η ανάδραση είναι αρνητική, τότε οι μεταβολές στην γη θα δράσουν αντισταθμιστικά στην μεταβολή της θερμοκρασίας, και η υπερθέρμανση που θα προκαλέσει ο διπλασιασμός της συγκέντρωσης του προβιομηχανικού CO2 θα ήταν μικρότερη από το ποσό αυτό. Αν η ανάδραση είναι θετική, τότε η μεταβολή της θερμοκρασίας αυτοτροφοδοτείται. Αν η ανάδραση είναι αρνητική, τότε η θερμοκρασιακή μεταβολή θα αυτοπεριορίζεται.\nΘετική ανάδραση δεν σημαίνει πως οι μεταβολές της θερμοκρασίας θα αυτοτροφοδοτούνται για πάντα. Το ενισχυμένο φαινόμενο του θερμοκηπίου προκαλεί αύξηση της μέσης θερμοκρασίας της γης, που με την σειρά της αυξάνει την ισχύ που ακτινοβολεί η γη, όπως αυτή προκύπτει από τον νόμο Stefan-Boltzmann. Η μέση θερμοκρασία της γης θα αυξηθεί από την σημερινή της τιμή προς μια καινούρια και υψηλότερη, και έτσι θα «λάμπει» εντονότερα και θα επανεκπέμπει περισσότερη ενέργεια στο διάστημα μέχρι να φτάσουμε σε μια καινούρια ισορροπία. Η παγκόσμια υπερθέρμανση αφορά την μετατόπιση της θερμοκρασίας ισορροπίας, η οποία προκαλείται από το ενισχυμένο φαινόμενο του θερμοκηπίου.\nΗ εκτίμηση της Διακυβερνητικής Επιτροπής για την Κλιματική Αλλαγή (IPCC) είναι πως ο διπλασιασμός της συγκέντρωσης του CO2 στην ατμόσφαιρα θα οδηγήσει σε αύξηση 1.5 με 4.5˚C . Οι προβλεπόμενες θερμοκρασίες προέρχονται από το 1.2 με 1.3˚C του ενισχυμένου φαινομένου του θερμοκηπίου, πολλαπλασιασμένο με ένα παράγοντα ενίσχυσης που προέρχεται από την θετική ανάδραση. Ο παράγοντας ενίσχυσης που προκύπτει από υπολογισμούς είναι μεταξύ 1,2 και 3,75. Αν ο παράγοντας ενίσχυσης είναι 1,2, η θερμοκρασία θα είναι 20 % υψηλότερη από ό,τι θα ήταν απουσία ανάδρασης, ενώ αν ο παράγοντας ενίσχυσης είναι 3,75, η αύξηση της θερμοκρασίας θα είναι σχεδόν τετραπλάσια από ό,τι θα ήταν απουσία ανάδρασης. Η διαμάχη αφορά εξολοκλήρου την ανάδραση. Για αυτήν αντιπαρατίθενται οι κλιματικοί επιστήμονες. Πόση είναι η ανάδραση;\nΔύο σημαντικά παραδείγματα θετικής ανάδρασης είναι τα φαινόμενα πάγου-αλβέδο και υδρατμών.\nΤο φαινόμενο πάγου-αλβέδο: αν η θερμοκρασία αυξηθεί, ο πάγος και το χιόνι κοντά στους πόλους θα λιώσουν, και το λευκό χιόνι θα αντικατασταθεί με σκούρα γη ή θάλασσα. Μια και το χιόνι ανακλά το ηλιακό φως, αυτό μειώνει την ανακλαστικότητα («αλβέδο») της γης. Μείωση της ανακλαστικότητας σημαίνει πως θα απορροφάται μεγαλύτερο ποσοστό του ηλιακού φωτός που προσπίπτει στην γη. Αυτό με την σειρά του θα οδηγεί σε περαιτέρω θέρμανση. Έτσι η μικρή θέρμανση θα οδηγήσει σε μεγαλύτερη θέρμανση.\nΥδρατμοί: Ο θερμότερος αέρας μπορεί να συγκρατήσει περισσότερους υδρατμούς από ότι ο ψυχρότερος. Η λεγόμενη πίεση κορεσμού των υδρατμών αυξάνει με την θερμοκρασία. Έτσι μια μικρή αύξηση της θερμοκρασίας μπορεί να οδηγήσει σε αύξηση της συγκέντρωσης υδρατμών, που με την σειρά της έχει σαν αποτέλεσμα πιο έντονο φαινόμενο του θερμοκηπίου και μεγαλύτερη θέρμανση.\nΑν η θερμοκρασία μειωθεί από τους 15˚C κατά 1˚C, η τάση ισορροπίας των υδρατμών μειώνεται κατά 6 %, ενώ αν η θερμοκρασία αυξηθεί κατά 1˚C, η τάση ισορροπίας των υδρατμών αυξάνεται κατά 7 %. Αυτό έχει αρκετή σημασία με δεδομένη την σπουδαιότητα των υδρατμών ως αέριο θερμοκηπίου.\nΘα βοηθούσε να ξεκαθαρίσουμε εδώ μια ουσιώδη λεπτομέρεια: Οι κλιματικοί επιστήμονες θεωρούν πως οι υδρατμοί είναι ανάδραση και όχι εξαναγκασμός. Αν με κάποιον τρόπο αφαιρούσε κανείς όλους τους υδρατμούς από την ατμόσφαιρα, η συγκέντρωσή τους θα επανερχόταν στα αρχικά της επίπεδα μέσα σε μερικές εβδομάδες. Άλλωστε το μεγαλύτερο μέρος της επιφάνειας της γης καλύπτεται από νερό. Οι μεταβολές στην συγκέντρωση των υδρατμών στην ατμόσφαιρα είναι ένας από τους τρόπους με τον οποίο η γη αντιδρά σε εξωτερικές επιδράσεις. Και πρόκειται για θετική ανάδραση.\nΠιθανοί μηχανισμοί αρνητικής ανάδρασης\nΕκτός από τους θετικούς μηχανισμούς ανάδρασης, υπάρχουν και πιθανοί αρνητικοί μηχανισμοί ανάδρασης. Αν, για παράδειγμα, η αύξηση της θερμοκρασίας προκαλεί αύξηση των νεφώσεων, και αν η επίδραση των νεφών είναι σε τελική ανάλυση τέτοια ώστε να προκαλούν μείωση της θερμοκρασίας (αυτό είναι αβέβαιο), τότε αυτό θα αποτελούσε μηχανισμό αρνητικής ανάδρασης.\nΈνας ακόμα μηχανισμός αρνητικής ανάδρασης που έχει προταθεί ήταν η «προσαρμοστική ίριδα» που είχε διατυπώσει ο καθηγητής του MIT Ρίτσαρντ Λίντσεν (Richard Lindzen) στις αρχές της δεκαετίας του 1980. Ο Λίντσεν είκασε πως οι αυξημένες θερμοκρασίες της επιφάνειας της θάλασσας στους τροπικούς οδηγούν σε ελάττωση των δημιουργούμενων υψηλών νεφών τύπου θυσάνου, που με την σειρά της οδηγεί στην αποδυνάμωση του φαινομένου του θερμοκηπίου. Αυτό καταλήγει σε αρνητική ανάδραση. Ο Λίντσεν, ένας από τους σκεπτικιστές της παγκόσμιας υπερθέρμανσης, συμφωνεί πως η αύξηση στο ατμοσφαιρικό CO2 οδηγεί σε πιο έντονο φαινόμενο του θερμοκηπίου, αλλά δεν πιστεύει πως η ανάδραση είναι θετική.\nΗ συνολική πολυπλοκότητα της σύγχρονης επιστήμης του κλίματος αναδύεται στην απόπειρα να συνυπολογιστεί σωστά η εν λόγω ανάδραση. Ο αριθμός των πιθανών αναδράσεων είναι αρκετά περίπλοκο ζήτημα  . Το κρίσιμο ερώτημα αφορά το πρόσημο και το μέγεθος της ανάδρασης. Με δεδομένη την συνθετότητα του συστήματος, ενδέχεται να μην είναι εφικτό να εκτιμηθεί από πρώτες αρχές αν η ανάδραση είναι θετική ή αρνητική. Υπάρχουν όμως άλλα στοιχεία που υποστηρίζουν πως τελικά η ανάδραση είναι θετική. Αναλύοντας τις καταγεγραμμένες θερμοκρασίες του παρελθόντος, οι θερμοκρασιακές μεταβολές είναι μεγαλύτερες από ό,τι θα περίμενε κανείς αν δεν υπήρχε ανάδραση. Αυτό θα συζητηθεί μερικές ενότητες παρακάτω.\nΗ κλιματική αλλαγή κατά το παρελθόν\nΑν δει κανείς τις καταγεγραμμένες θερμοκρασίες για μακρές περιόδους βλέπει πως έχουν υπάρξει μεταβολές στην θερμοκρασία, ακόμα και μεγάλες, και κατά το παρελθόν. Κατά την διάρκεια της Κρητιδικής Περιόδου πριν από 100 εκατομμύρια χρόνια, η παγκόσμια μέση θερμοκρασία στην επιφάνεια της γης ενδέχεται να ήταν μέχρι και 6–8˚C υψηλότερη από την σημερινή. Προφανώς οι θερμοκρασιακές αυτές μεταβολές στο απώτερο παρελθόν, δεν είχαν τίποτα να κάνουν με τις ανθρώπινες δραστηριότητες, αφού δεν υπήρχαν άνθρωποι τότε. Οι κλιματικοί επιστήμονες δεν ισχυρίζονται πως οι παρελθούσες κλιματικές αλλαγές στο παρελθόν οφείλονταν στον άνθρωπο. Ισχυρίζονται όμως πως η σημερινή υπερθέρμανση την οποία ζούμε οφείλεται εν μέρει τουλάχιστον σε ανθρώπινες δραστηριότητες.\nΟι εποχές των παγετώνων\nΤα τελευταία ένα εκατομμύριο χρόνια, η γη έχει περάσει από δέκα μεγάλα και σαράντα μικρά επεισόδια παγετώνων. Πυροδότες των γεγονότων αυτών πιστεύεται πως είναι οι μεταβολές στην κίνηση της γης, που πρωτοερευνήθηκαν από τον Μιλουτίν Μιλάνκοβιτς (Milutin Milanković) την δεκαετία του 1920. Συγκεκριμένα, η κλίση του άξονα της Γης ταλαντώνεται μεταξύ 22 και 24,5 μοιρών και πάλι πίσω, κάθε 41.000 χρόνια. Το σχήμα της τροχιάς του πλανήτη μας γύρω από τον ήλιο παρατηρείται πως μεταβάλλεται από αρκετά ελλειπτικό σε σχεδόν κυκλικό, με περίοδο 100.000 χρόνων. Οι αργές αυτές διακυμάνσεις, προέρχονται από τις βαρυτικές δυνάμεις και τις ροπές που ασκούν στην Γη οι άλλοι πλανήτες (ειδικά ο Δίας και ο Κρόνος), ο Ήλιος και η Σελήνη.\nΗ κοινότητα της κλιματικής επιστήμης πιστεύει σχεδόν ομόφωνα πως οι κύκλοι Μιλάνκοβιτς είναι που πυροδοτούν την εκκίνηση και το τέλος των εποχών των παγετώνων, επειδή ο χρόνος στον οποίο συμβαίνουν οι κλιματικές αλλαγές είναι σε πολύ καλή συμφωνία με τις παρατηρημένες τροχιακές αλλαγές της γης και των πλανητών.\nΠαρόλα αυτά υπάρχουν κάποια ανεπίλυτα προβλήματα στην συχνότητα των μεταβολών: οι τροχιακές μεταβολές προβλέπουν έναν κύκλο 400.000 ετών, αλλά δεν έχει παρατηρηθεί τέτοιος κύκλος στο καταγεγραμμένο κλιματικό ιστορικό τα τελευταία ένα εκατομμύριο χρόνια.\nΠαρότι οι κύκλοι Μιλάνκοβιτς επιτυγχάνουν να προβλέψουν σωστά την περιοδικότητα των κύκλων (λίγο-πολύ), ανακύπτουν προβλήματα όταν επιχειρεί κανείς να υπολογίσει το μέγεθος της ψύξης που προκύπτει από την μεταβολή στην ένταση του ηλιακού φωτός. Το «αποτέλεσμα» (μεταβολή θερμοκρασίας), είναι πιο μεγάλο από το «αίτιο» (μεταβολή της έντασης της ηλιακής ακτινοβολίας). Ένα κλασσικό εισαγωγικό εγχειρίδιο σημειώνει πως «οι τροχιακές αλλαγές φαίνεται πως δεν έχουν από μόνες τους προκαλέσει τις τεράστιες κλιματικές μεταβολές που σχετίζονται με επέκταση και την συρρίκνωση των παγετώνων». Αυτό σημαίνει πως η απόκριση της γης στην μεταβολή της προσπίπτουσας ηλιακής ακτινοβολίας μπορεί να ενισχύσει το φαινόμενο. Πρόκειται δηλαδή για στοιχεία που υποστηρίζουν την δράση θετικής ανάδρασης.\nΠέρα από τους κύκλους Μιλάνκοβιτς και το ενισχυμένο φαινόμενο του θερμοκηπίου, ένα ακόμα πιθανό αίτιο της κλιματικής αλλαγής είναι η ηλιακή μεταβλητότητα. Από το 1979 και μετά, μετρήσεις από διαστημόπλοια έχουν καταγράψει μεταβολές στην ροή ακτινοβολίας από τον ήλιο, σε χρονικές κλίμακες που κυμαίνονται από μερικά λεπτά, μέχρι δεκαετίες. Οι μεγαλύτερες βραχυχρόνιες μειώσεις της τάξης του 0.3 %, διαρκούν περίπου έναν μήνα και συσχετίζονται με ηλιακές κηλίδες που μετακινούνται πάνω στην επιφάνεια του ήλιου. (Η περίοδος ιδιοπεριστροφής του ήλιου είναι είκοσι επτά ημέρες). Ο εντεκάχρονος κύκλος των ηλιακών κηλίδων συσχετίζεται με μεταβολές στην εκροή της ακτινοβολίας του ηλίου της τάξης του 0.1 %.\nΔεν υπάρχουν ακριβείς μετρήσεις της εκπομπής ηλιακής ακτινοβολίας πριν το 1979, και δεν υπάρχουν καθόλου μετρήσεις πριν το 1900 περίπου. Οι κλιματικοί επιστήμονες βασίζονται για παλαιότερα δεδομένα σε έμμεσους δείκτες της ηλιακής δραστηριότητας, όπως τα ισότοπα στην κοσμική ακτινοβολία, ή τον άνθρακα-14 (14C) και το βηρύλλιο-10 (10Be), που ανιχνεύονται σε δακτυλίους δέντρων και σε αποθέσεις πάγου αντίστοιχα. Το καταγεγραμμένο αυτό ιστορικό εκτείνεται σε βάθος χιλιάδων ετών.\nΟ ήλιος ενδέχεται να είχε συνεισφέρει στην κλιματική αλλαγή, τουλάχιστον την περίοδο πριν το 1600. Οι Lean και Rind πιστεύουν πως την περίοδο 1600–1800, η αναπαράσταση της έντασης της ηλιακής ακτινοβολίας (από τους έμμεσους δείκτες 14C και 10Be) συσχετίζεται καλά με την επιφανειακή θερμοκρασία στο Βόρειο Ημισφαίριο. Αν χρησιμοποιήσει κανείς την περίοδο αυτή για τον υπολογισμό της κλιματικής ευαισθησίας, προκύπτει αύξηση της ηλιακής ακτινοβολίας κατά 0,14 %, που είναι το μισό της αύξησης που είναι απαραίτητη για την εξήγηση της παρατηρημένης ανόδου της θερμοκρασίας κατά 0.28˚C, απουσία θετικής ανάδρασης. Αν οι περιορισμένες κλιματικές αλλαγές της περιόδου 1600–1800 αποδοθούν στην ηλιακή μεταβλητότητα, τότε οδηγούν σε άλλο ένα επιχείρημα υπέρ της θετικής ανάδρασης.\nΟι κλιματικές διακυμάνσεις της περιόδου 1600–1800 μπορεί ίσως να αποδοθούν στον ηλιακό εξαναγκασμό, αν θεωρήσει κανείς πως υπήρξε θετική ανάδραση. Η θέρμανση όμως στον εικοστό αιώνα είναι διαφορετικό θέμα. Κατά το τελευταίο τέταρτο του εικοστού αιώνα, η ηλιακή μεταβλητότητα μπορεί να αιτιολογήσει λιγότερο από το ένα τρίτο της παρατηρούμενης θέρμανσης.\nΜερος 4: Επιστημονική Απόκρουση των ισχυρισμών των αμφισβητιών\nΠρώτος Ισχυρισμός των Αμφισβητιών: Το επιχείρημα της Μεγάλης Ύφεσης\nΟ Αλεξάντερ Κόκμπερν υποστηρίζει πως κατά την διάρκεια της Μεγάλης ύφεσης της δεκαετίας του 1930, η παγκόσμια ανθρωπογενής παραγωγή του CO2 έπεσε κατά 30 %, αλλά η συγκέντρωση του CO2 στην ατμόσφαιρα δεν έπεσε καν κατά ένα μέρος στο εκατομμύριο, σε μια περίοδο που η ατμοσφαιρική συγκέντρωση ήταν λίγο πάνω από τα 300 μαε. Τα δεδομένα του Κόκμπερν δείχνουν πως η παγκόσμια ετήσια παραγωγή CO2 από τα ορυκτά καύσιμα έπεσε κατά 30 %, από τους 1.17 γιγατόνους (Gt [1 Gt = 1012 χιλιόγραμμα = ένα δισεκατομμύριο τόνοι]) το 1929 στους 0.88 Gt το 1932, αλλά η συγκέντρωση του CO2 δεν έπεσε καν κατά 1 μαε. Ο Κόκμπερν αναφέρει τους ακόλουθους αριθμούς: 306 μαε το 1928 και 1929, και 307 το 1932.\nΟ Κόκμπερν διακήρυττε πως «μια πελώρια μείωση κατά 30 % των ανθρωπογενών εκπομπών δεν προκάλεσε μείωση ούτε καν 1 μαε στο ατμοσφαιρικό CO2. Έτσι είναι αδύνατον να ισχυριστεί κανείς πως η αύξηση στο ατμοσφαιρικό CO2 προέρχεται από την ανθρώπινη καύση ορυκτών καυσίμων» . Ο Κόκμπερν δεν διευκρινίζει το μέγεθος της επίδρασης στην αναλογία μείξης του CO2 που περίμενε να δει, αλλά είναι σαφές πως, κατά την γνώμη του, θα έπρεπε να υπάρχει μείωση τουλάχιστον κατά 1 μαε, αν το ανθρωπογενές CO2 συνεισέφερε σημαντικά στο ατμοσφαιρικό CO2.\nΑς υπολογίσουμε το μέγεθος του φαινομένου που θα μπορούσε να περιμένει κανείς χρησιμοποιώντας τα νούμερα του Κόκμπερν. Ας διακρίνουμε πρώτα μεταξύ αποθέματος άνθρακα και εισροής άνθρακα. Η ατμόσφαιρα είναι ένας ταμιευτήρας που συγκρατεί κάποιο ποσό άνθρακα, ενώ η ετήσια παραγωγή CO2 είναι εισροή, που μεταφέρει κάποιο ποσό άνθρακα στην ατμόσφαιρα κάθε χρόνο. Το απόθεμα του άνθρακα (ως CO2) στην ατμόσφαιρα είναι ανάλογο της συγκέντρωσής (εκφρασμένης σε μαε), που μετράει το αστεροσκοπείο της Μαούνα Λόα. Η εισροή από την καύση των ορυκτών καυσίμων (και από άλλες ανθρωπογενείς πηγές) είναι ένα συγκεκριμένο ποσό CO2 που εισάγεται στην ατμόσφαιρα κάθε χρόνο. Το προβιομηχανικό επίπεδο CO2 στην ατμόσφαιρα ήταν περίπου 280 μαε. Η βιομηχανική επανάσταση είχε σαν αποτέλεσμα την άνοδο της συγκέντρωσης λίγο πάνω από τα 300 μαε στην αρχή της Μεγάλης Ύφεσης. Η αύξηση κατά 20 μαε, οφειλόταν κυρίως στις συσσωρευμένες εκπομπές από τα ορυκτά καύσιμα ύστερα από την Βιομηχανική Επανάσταση. Αν η Μεγάλη Ύφεση περιόριζε την καύση ορυκτών καυσίμων στο μηδέν, το αποτέλεσμα θα ήταν η σταδιακή ελάττωση της συγκέντρωσης (σε βάθος χρόνου) από τα 300 μαε πίσω στα προβιομηχανικά επίπεδα των 280 μαε.\nΔεν είναι δυνατόν να αναμένει κανείς μείωση κατά 30 % από το επίπεδο ατμοσφαιρικής συγκέντρωσης των 300 μαε CO2, επειδή το φυσικό επίπεδο είναι στα 280 μαε. Αντίθετα αναμένεται 30 % μείωση στον ρυθμό κατά τον οποίο αυξάνεται η συγκέντρωση του CO2 στην ατμόσφαιρα.\nΑναλυτικότερα: Ακόμα και μετά τον περιορισμό της κατανάλωσης ορυκτών καυσίμων κατά την Μεγάλη Ύφεση, οι ροές παρέμεναν εκτός ισορροπίας, και το ατμοσφαιρικό CO2 συνέχιζε να αυξάνεται. Στην έκθεση της IPCC του 1995, που καλύπτει την δεκαετία του 1980, οι παρακάτω αριθμοί αποκαλύπτουν το απόθεμα και τις εισροές και εκροές από την ατμόσφαιρα.\nΤο απόθεμα άνθρακα στην ατμόσφαιρα ήταν 750 Gt την δεκαετία του 1980 – πρόκειται για την συνολική μάζα όλου του άνθρακα στην ατμόσφαιρα. Η ατμοσφαιρική συγκέντρωση ήταν περί τα 340 μαε. Από τους αριθμούς αυτούς μπορούμε να υπολογίσουμε πως στις αρχές της δεκαετίας του 1930, όταν η ατμοσφαιρική συγκέντρωση ήταν στα 300 μαε – δηλαδή 88 % (300/340 x 100) της τιμής της δεκαετίας του 1980 – το απόθεμα στην ατμόσφαιρα ήταν περί τους 662 Gt., δηλ. 88 % του μεγέθους που είχε την δεκαετία του 1980 (662 = 750 x 300/340), μια και η συγκέντρωση είναι ανάλογη με την συνολική ποσότητα (το απόθεμα) του άνθρακα.\nΗ εκτίμηση του Κόκμπερν για τον ρυθμό των εκπομπών άνθρακα (την εισροή) πριν την Μεγάλη Ύφεση (1929), είναι 1,17 Gt/έτος. Για να απλοποιήσουμε τα πράγματα, ας υποθέσουμε πως όλο το CO2 το οποίο είχε εκπεμφθεί δεσμευόταν από την ατμόσφαιρα, και πως όλες οι άλλες ροές ήταν εξισορροπημένες. Αυτό θα συσχετιζόταν με μια ετήσια αύξηση της τάξης του 0,18 % (1,17/662 x 100) στην συγκέντρωση του CO2 στην ατμόσφαιρα. Πρόκειται για αναμενόμενη αύξηση 0,54 μαε (0,18 % των 300 μαε) στην συγκέντρωση του CO2.\nΜέχρι το 1932 ο ρυθμός κατανάλωσης των ορυκτών καυσίμων είχε πέσει από τους 1,17 Gt/έτος στους 0,88 Gt/έτος: μια πτώση κατά 30 % στον ρυθμό με τον οποίο αυξάνει η συγκέντρωση του CO2. Αλλά αυτό σημαίνει απλώς πως περιμένει κανείς η ετήσια αύξηση της συγκέντρωσης του CO2 στην ατμόσφαιρα να είναι 0,13 % (0,88/662 x 100) αντί για 0,18 %, ή 0,39 μαε (0,13 % των 300 μαε), αντί για 0,54 μαε. Είναι ο ρυθμός αύξησης που έχει μειωθεί, από το 0,18 στο 0,13 % ή από τα 0,54 μας στα 0,39 μαε. Έτσι ο ρυθμός αύξησης μειώθηκε κατά 0,15 μαε (= 0,54 – 0,39).\nΑνακεφαλαιώνοντας: Αν δεν είχε συμβεί η Μεγάλη Ύφεση, θα περίμενε κανείς ετήσια αύξηση 0,54 μαε. Αλλά αφού συνέβη όντως η Μεγάλη Ύφεση, περιμένει κανείς αύξηση 0,39 μαε. Η διαφορά είναι 0,15 μαε.\nΕίναι ρεαλιστικό να προσδοκά κανείς πως θα είναι σε θέση να ανιχνεύσει αλλαγή στην συγκέντρωση του CO2 στην ατμόσφαιρα από μια τόσο μικρή μεταβολή στον ρυθμό εισροής μέσα σε λίγα χρόνια; Το σήμα των 0,15 μαε, θα πρέπει να συγκρίνεται με τον θόρυβο στην ετήσια μεταβολή των δεδομένων. Εξετάζοντας τα δεδομένα από την δεκαετία του 1980, για την οποία είναι διαθέσιμα τα υψηλής ποιότητας δεδομένα από το Μαούνα Λόα μετά το 1958, εξέτασα τις ανά έτος διακυμάνσεις. Για κάθε έτος από τα δέκα της περιόδου 1980-1989 βρήκα την συγκέντρωση του CO2 σε μαε. Αφαιρώντας τις τιμές κάθε χρόνου από εκείνες του προηγούμενου, υπολόγισα την αύξηση από τον προηγούμενο χρόνο. Οι διαφορές αυτές κυμάνθηκαν από 1,2 μαε έως τα 2,55 μαε. Στην συνέχεια υπολόγισα την μεταβολή των διαφορών από έτος σε έτος. Είχα εννέα σημεία δεδομένων (= 10 – 1). Έξι από τα εννέα σημεία είχαν μεταβολές μεγαλύτερες από 0.15 μαε, και τρία σημεία είχαν μικρότερες. Έτσι ακόμα και στην ευνοϊκή αυτή περίπτωση, όπου το Μαούνα Λόα έχει πιο αξιόπιστα δεδομένα από εκείνα που ανέφερε ο Κόκμπερν, τα οποία προέρχονταν από μετρήσεις στις φυσαλίδες αέρα των στρωμάτων των παγετώνων, δεν θα περίμενε κανείς να ανιχνεύσει αλλαγή 0,15 μαε.\nΕπιπλέον, απλοποίησα τον υπολογισμό υποθέτοντας πως όλο το CO2 από τις καύσεις κατακρατήθηκε στην ατμόσφαιρα. Οι σύγχρονοι κλιματικοί επιστήμονες πιστεύουν πως περίπου το μισό CO2 που διοχετεύεται στην ατμόσφαιρα από την καύση ορυκτών καυσίμων κατακρατείται από την ατμόσφαιρα, και το άλλο μισό διαλύεται στον ωκεανό (μέσα σε περίοδο που κυμαίνεται από μερικές δεκαετίες μέχρι έναν με δύο αιώνες). Ο απλοποιημένος μου υπολογισμός υπερεκτιμά (διπλασιάζει περίπου) συνεπώς την αύξηση που αναμένεται στην αναλογία μείξης του CO2.\nΚαταλήγοντας, το επιχείρημα περί Μεγάλης Ύφεσης δεν ισχύει. Η αναμενόμενη επίπτωση του περιορισμού των εκπομπών CO2 που παράχθηκαν μεταξύ 1929 και 1932 είναι πολύ μικρή σε σχέση με την ιστορική συσσώρευση του CO2 στην ατμόσφαιρα ώστε να εμφανιστεί στους αριθμούς του Κόκμπερν.\nΔεύτερος Ισχυρισμός των Αμφισβητιών: Οι υδρατμοί είναι εξαιρετικά σημαντικότεροι από το CO2 ως αέριο θερμοκηπίου.\nΟ Κόκμπερν πιστεύει πως οι υδρατμοί είναι σημαντικότεροι ως αέριο του θερμοκηπίου κατά παράγοντα 20 σε σχέση με το διοξείδιο του άνθρακα. Ο Κόκμπερν δεν παρέθεσε ούτε μία πηγή για τον αριθμό αυτό. Είναι αλήθεια πως το CO2 έχει μικρότερη επίδραση θερμοκηπίου από τους υδρατμούς, αλλά μόνο 2.5 με 4 φορές μικρότερη (όπως δείχνουμε παραπάνω), και η συγκέντρωση του CO2 είναι εκείνη που μεταβάλλεται τελευταία ταχέως, εξαιτίας ανθρωπογενών δυνάμεων. Η επίδραση του CO2 είναι αισθητή. Οι αριθμοί που παρουσιάζει ο Κόκμπερν, ισχυριζόμενος πως το CO2 είναι αμελητέο είναι λανθασμένοι, Οι αριθμοί αυτοί κυκλοφορούν μεταξύ των αμφισβητιών. Η μεγάλη απορρόφηση στο υπέρυθρο που προκαλείται από το CO2 είναι από μόνη της ξεκάθαρη απόδειξη της σημασίας του CO2.\nΤρίτος ισχυρισμός των αμφισβητιών: Η αύξηση του CO2 πριν από 10.000 περίπου χρόνια, συνέβη μετά την αρχή του τέλους της τελευταίας εποχής των παγετώνων, όχι πριν. Συνεπώς η αύξηση του ατμοσφαιρικού CO2 είναι συνέπεια της παγκόσμιας υπερθέρμανσης, όχι αίτιό της.\nΟ Κόκμπερν έχει απόλυτο δίκιο όταν λέει πως η βασική αιτία που πυροδότησε την αρχή του τέλους της πιο πρόσφατης εποχής των παγετώνων, πριν από 10-12 χιλιάδες χρόνια, δεν ήταν το CO2. Αντίθετα πιστεύεται πως αυτό που πυροδότησε την μεταβολή αυτή ήταν ο κύκλος του Μιλάνκοβιτς. Για το θέμα αυτό μπορεί να ανατρέξει κανείς σε γενικά εγχειρίδια .\nΟ Κόκμπερν πιστεύει πως αυτό είναι θανάσιμο πλήγμα για τον ισχυρισμό περί ανθρώπινης προέλευσης της παγκόσμιας υπερθέρμανσης. Νομίζει πως το κλίμα καθορίζεται από έναν μόνο παράγοντα, και έτσι αν μπορέσει να αποδείξει πως η αυξημένη θερμοκρασία προκάλεσε την αύξηση του CO2 και όχι το αντίστροφο οιαδήποτε δεδομένη στιγμή (πριν από 10.000 χρόνια), τότε το έχει αποδείξει για κάθε εποχή.\nΠριν από πολλές δεκαετίες αρκετοί επιστήμονες πίστευαν κι αυτοί πως υπήρχε ένας προεξάρχων παράγοντας που καθόριζε το κλίμα. Δεν το πιστεύουν πια. Αντιθέτως, η σημερινή επιστημονική αντίληψη είναι πως υπάρχουν πολλοί παράγοντες που επιδρούν στο κλίμα, μεταξύ των οποίων συγκαταλέγονται: τα αέρια του θερμοκηπίου στην ατμόσφαιρα, η ανάκλαση του φωτός από την επιφάνεια του πλανήτη, το ακριβές σχήμα της τροχιάς της γης (που μεταβάλλεται σύμφωνα με τον κύκλο Μιλάνκοβιτς) και οι μεταβολές στην ηλιακή ένταση.\nΠοιος παράγοντας είναι σημαντικότερος; Αυτό αλλάζει από την μια περίοδο στην άλλη. (α) Το γεγονός που πυροδότησε την λήξη της τελευταίας εποχής των παγετώνων ήταν ο κύκλος Μιλάνκοβιτς. Όταν πια η διαδικασία είχε προχωρήσει, τα αυξανόμενα επίπεδα CO2 προκάλεσαν περαιτέρω θέρμανση. (β) Κατά την περίοδο 1600-1800, μπορεί κανείς ευλογοφανώς να υποστηρίξει πως η ηλιακή μεταβλητότητα ήταν που προκάλεσε αισθητές θερμοκρασιακές μεταβολές. (γ) Η άνοδος της θερμοκρασίας κατά το τελευταίο μισό του εικοστού αιώνα προκαλείται από την ενίσχυση του φαινομένου του θερμοκηπίου, που προήλθε από την καύση ορυκτών καυσίμων.\nΟ Κόκμπερν τονίζει εμφατικά το ζήτημα της χρονικής σειράς: πριν από 10.000 χρόνια η άνοδος της θερμοκρασίας προηγήθηκε της ανόδου των επιπέδων CO2. Αυτό αποδεικνύει (και συμφωνώ) πως το CO2 δεν προκάλεσε την αρχική «απόψυξη» στο τέλος της εποχής των παγετώνων.\nΑλλά τους τελευταίους δύο αιώνες, η αύξηση του CO2 προηγήθηκε της αύξησης της θερμοκρασίας. Αυτό υποδεικνύει έντονα πως η αύξηση της συγκέντρωσης του CO2 προκάλεσε την αύξηση στην θερμοκρασία. Το CO2 στην ατμόσφαιρα έχει αυξηθεί από το 1800 και μετά και ιδιαίτερα από το 1950 και μετά, ενώ είχε παραμείνει σε σταθερά επίπεδα επί αιώνες μέχρι το 1800 περίπου. Στην σύγχρονη εποχή η αύξηση της συγκέντρωσης του CO2 προηγήθηκε της αύξησης της θερμοκρασίας.\nΤέταρτος ισχυρισμός των αμφισβητιών: Η αυξημένη συγκέντρωση του ατμοσφαιρικού CO2 οφείλεται στους ωκεανούς και όχι στην καύση των ορυκτών καυσίμων. Έτσι η αύξηση αυτή είναι φυσική και όχι ανθρωπογενής.\nΟι κλιματικοί επιστήμονες πιστεύουν πως το CO2 από την καύση των ορυκτών καυσίμων και η αποδάσωση, πυκνώνουν το ατμοσφαιρικό CO2. Ο Κόκμπερν πιστεύει πως το μεγαλύτερο μέρος του πλεονάζοντος CO2 της ατμόσφαιρας προέρχεται αντίθετα από τον ωκεανό. Από πού λοιπόν προέρχεται το CO2 στην ατμόσφαιρα; Από την καύση των ορυκτών καυσίμων ή από τον ωκεανό;\nΗ φύση έχει διεξαγάγει ένα αποφασιστικό σχετικό πείραμα, τοποθετώντας μια σήμανση στα μόρια του διοξειδίου του άνθρακα και χρησιμοποιώντας ένα είδος σήμανσης για το CO2 που προέρχεται από τα ορυκτά καύσιμα και την αποδάσωση, και ένα άλλο για το CO2 από τον ωκεανό. Μπορούμε να εξετάσουμε τα μόρια του CO2 στην ατμόσφαιρα, και οι σημάνσεις αυτές θα μας πουν αν το CO2 προέρχεται από τα ορυκτά καύσιμα ή από τους ωκεανούς.\nΟι σημάνσεις είναι ισότοπα του άνθρακα. Τα περισσότερα άτομα άνθρακα έχουν ατομική μάζα 12, αλλά ~1 % από αυτά έχουν ατομική μάζα 13. Τα άτομα του άνθρακα-12, μπορούν να διακριθούν από τα άτομα του άνθρακα-13 στο εργαστήριο, και αμφότερα είδη ατόμων άνθρακα μπορούν να σχηματίσουν μόρια CO2. Έτσι περίπου το 1 % του CO2 που εκπνέουμε είναι 13CO2.\nΟι δύο τύποι CO2, 13CO2 και 12CO2, συμπεριφέρονται με λίγο-πολύ ίδιο τρόπο κατά την διάρκεια των περισσότερων χημικών αντιδράσεων. Κάποιες βιολογικές διαδικασίες όμως παρουσιάζουν «ισοτοπικό κερματισμό», κατά τον οποίο το ένα ισότοπο χρησιμοποιείται πιο εύκολα από το άλλο. Στην φωτοσύνθεση για παράδειγμα, τα φυτά προσλαμβάνουν CO2 από τον αέρα για να οικοδομήσουν την βιομάζα τους. Τα φυτά της ξηράς δείχνουν προτίμηση στην δέσμευση του 12CO2 αντί για το 13CO2, και έτσι το CO2 των φυτών είναι πλουσιότερο σε 12C και φτωχότερο σε 13C από την περιβάλλουσα ατμόσφαιρα.\nΜε άλλα λόγια, ενώ το 13C είναι περίπου το 1% της ποσότητας του 12C, δεν είναι ακριβώς 1%. Ο λόγος των περιεκτικοτήτων του 13C ως προς εκείνες του 12C μπορεί να είναι ελαφρώς υψηλότερος ή ελαφρώς χαμηλότερος από το 1 % ανάλογα με την πηγή.\nΟι επιστήμονες συγκρίνουν την σχετική περιεκτικότητα του 13C ως προς το 12C χρησιμοποιώντας την λεγόμενη κλίμακα δ13C. Αν ο λόγος 13C/12C σε ένα δείγμα είναι ακριβώς ο ίδιος με τον πρότυπο λόγο, τότε δ13C = 0. Αν το δείγμα έχει εμπλουτιστεί σε 13C σε σχέση με το πρότυπο, το δείγμα λαμβάνει τιμή δ13C θετική, ενώ αν το δείγμα περιέχει λιγότερο 13C σχετικά με το πρότυπο, του δίδεται αρνητική τιμή δ13C. Αν ο λόγος 13C/12C στο δείγμα είναι υψηλότερος από εκείνον του προτύπου κατά 0,1 %, τότε το δ13C για το δείγμα αυτό είναι +1. Αν ο λόγος 13C/12C είναι μικρότερος από εκείνον στο πρότυπο κατά 0,2 %, το δ13C για το δείγμα αυτό είναι –2.\nΟι τιμές του δ13C για ορυκτά καύσιμα / βιομάζα, ατμόσφαιρα και ωκεανούς παρουσιάζονται στον Πίνακα 2. Σημειώστε πως η τιμή του δ13C στην ατμόσφαιρα βρίσκεται μεταξύ της αντίστοιχης για τα ορυκτά καύσιμα και την βιομάζα και της τιμής για τα επιφανειακά ύδατα των ωκεανών.\nΑν το CO2 στην ατμόσφαιρα (του οποίου το δ13C είναι –8) προερχόταν από την επιφάνεια των ωκεανών (της οποίας το δ13C είναι θετικό) τότε το δ13C της ατμόσφαιρας θα αύξανε με τον χρόνο. Αν όμως το ατμοσφαιρικό CO2 προέρχεται από την καύση των ορυκτών καυσίμων (των οποίων το δ13C είναι –27), τότε το δ13C της ατμόσφαιρας θα μειωνόταν.\nΤα αποτελέσματα από το παρατηρητήριο της Μαούνα Λόα, δείχνουν πως ο λόγος 13C/12C στο ατμοσφαιρικό CO2 μειώνεται με τον χρόνο . Τα δεδομένα αυτά καταδεικνύουν τελεσίδικα πως η αύξηση του CO2 στην ατμόσφαιρα προέρχεται από την καύση των ορυκτών καυσίμων και την αποδάσωση, και όχι από το CO2, που ελευθερώνεται στην ατμόσφαιρα από τους ωκεανούς. Το συμπέρασμα αυτό δεν εξαρτάται από την ισχύ των υπολογιστικών μοντέλων.\nΑπαντώντας στους επικριτές που έθεσαν ακριβώς το ζήτημα των λόγων ισοτοπικής περιεκτικότητας του CO2, ο Κόκμπερν ισχυρίστηκε πως η καύση ορυκτών καυσίμων δεν είναι ο μόνος τρόπος εισαγωγής ύλης ελλειμματικής σε 13C στην ατμόσφαιρα. Ο Κόκμπερν πίστευε πως τα «ψυχρά ύδατα των ωκεανών απορροφούν περισσότερο το 12C, οδηγώντας σε μεγάλες ποσότητες ελλειμματικού σε 13C άνθρακα στους ωκεανούς. Ο χαμηλής περιεκτικότητας σε 13C άνθρακας, είναι βέβαιο πως θα είχε απελευθερωθεί αφειδώς στην ατμόσφαιρα εξαιτίας της τάσης θέρμανσης του κόσμου από το 1850 και μετά».\nΟ Κόκμπερν θα είχε εγείρει ένα έγκυρο ζήτημα, αν τα επιφανειακά ύδατα των ωκεανών αποδεικνύονταν πως ήταν όντως ελλειμματικά σε 13C. Δυστυχώς για την επιχειρηματολογία του, τα επιφανειακά ύδατα των ωκεανών έχουν περίσσεια 13C, ενώ ο βαθύς ωκεανός έχει έλλειμμα 13C. Εμφανώς ο Κόκμπερν έχει άδικο επί του θέματος.\nΠέμπτος Ισχυρισμός των Αμφισβητιών: Η μικρή περίοδος παραμονής του CO2 στην ατμόσφαιρα.\nΠόσο χρόνο μένει το CO2 στην ατμόσφαιρα πριν διαλυθεί μόνιμα στον ωκεανό; Αυτό μπορεί να μοιάζει με ασήμαντη λεπτομέρεια, αλλά αποδεικνύεται κρίσιμο ζήτημα. Αν το ατμοσφαιρικό CO2 διαλύεται στους ωκεανούς μέσα σε σύντομο χρόνο (ένα ή δύο χρόνια), τότε ο περιορισμός των εκπομπών θα έριχνε αμέσως την ατμοσφαιρική συγκέντρωση του CO2. Αν όμως ο χρόνος παραμονής είναι μακρύς (δεκαετίες ή αιώνες), τότε η ανθρωπότητα θα έχει να αντιμετωπίσει τις συνέπειες της παγκόσμιας υπερθέρμανσης για πολύ καιρό ακόμα.\nΚάποτε το θέμα αυτό ήταν αντικείμενο μεγάλης διαμάχης. Ακόμα και την δεκαετία του 1950, πολλοί επιστήμονες πίστευαν πως το ατμοσφαιρικό CO2 θα διαλυόταν σχεδόν αμέσως στους ωκεανούς. Αυτός ήταν ένας σημαντικός λόγος που πολλοί επιστήμονες δεν έδιναν μεγάλη σημασία στην παγκόσμια υπερθέρμανση: πίστευαν πως δεν είναι δυνατόν να συμβεί κάτι τέτοιο. Οι εκτιμήσεις για τον χρόνο παραμονής του διοξειδίου του άνθρακα στην ατμόσφαιρα κυμαίνονταν από έξι μήνες έως 10.000 χρόνια.\nΛίγο καιρό αφού ξεκίνησε η μέτρηση της συγκέντρωσης του ατμοσφαιρικού CO2 από τον C. D. Keeling το 1958, έγινε εμφανές πως το CO2 συσσωρευόταν στην ατμόσφαιρα. Αυτό απέκλειε μικρό χρόνο παραμονής στην ατμόσφαιρα: Αν το ατμοσφαιρικό CO2 μπορούσε να διαλυθεί στον ωκεανό μέσα σε ένα με δύο χρόνια, τότε δεν θα συσσωρευόταν.\nΟι σημερινοί επιστήμονες κατανοούν πως η διάλυση του ατμοσφαιρικού CO2 στους ωκεανούς είναι διαδικασία που περικλείει τρία βήματα: (1) μεταφορά του CO2 μέσα από την διεπιφάνεια αέρα-θάλασσας, (2) χημική αντίδραση του διαλυμένου CO2 με τα συστατικά των υδάτων της θάλασσας και (3) μεταφορά του CO2 στα βάθη του ωκεανού με κάθετη ανάμειξη.\nΤα βήματα 2 και 3 είναι τα ρυθμορυθμιστικά – δηλ. αυτές είναι οι διαδικασίες που συμβαίνουν σχετικά αργά, και κάνουν την απορρόφηση του ατμοσφαιρικού CO2 από τους ωκεανούς να διαρκεί δεκαετίες ή αιώνες αντί για έτη. Η χημεία του θαλασσινού νερού είναι περίπλοκη. Μια πλήρης περιγραφή των αντιδράσεων του CO2 στο θαλασσινό νερό περιλαμβάνει το διανθρακικό ιόν (HCO3–), το βορικό οξύ (B[OH]3) και το βορικό ιόν (B[OH]4–). Το ότι τα δύο τελευταία μόρια συμμετέχουν στις αντιδράσεις προκαλεί έκπληξη σε επιστήμονες που δεν γνωρίζουν χημική ωκεανογραφία. Το θέμα είναι τόσο περίπλοκο ώστε να δικαιούται μια μονογραφία 356 σελίδων.\nΓια πολύ καιρό, πολλοί επιστήμονες παρεξηγούσαν το πρόβλημα. Εξέταζαν την διαλυτότητα του CO2 στον νερό, και δεν έμοιαζε να υπάρχει κάτι που θα εμπόδιζε την ταχεία διάλυση του CO2 στους ωκεανούς. Οι επιστήμονες αυτοί όμως, δεν αντιλήφθηκαν σωστά το πρόβλημα. Η διαλυτότητα πληροφορεί για το αν όλο το ατμοσφαιρικό CO2 μπορεί να διαλυθεί εντέλει στον ωκεανό. Και μπορεί μεν όλο το CO2 να διαλυθεί, αλλά χρειάζεται πολύ χρόνο να φτάσει σε ισορροπία.\nΑυτή δεν είναι η σωστή προσέγγιση. Δεν πρόκειται για πρόβλημα ισορροπίας. Αντίθετα πρόκειται για πρόβλημα μεταβατικής διαδικασίας. Το πραγματικό ερώτημα είναι: πόσο χρόνο χρειάζεται ένα σύστημα για να φτάσει σε ισορροπία; Αυτό δεν το είχαν κατανοήσει οι επιστήμονες μέχρι τα μέσα της δεκαετίας του 1950.\nΈχει υπολογιστεί πως από τα 100 μόρια που εισρέουν στην ατμόσφαιρα τα 6 θα διαλυθούν στον ωκεανό μέσα σε έναν χρόνο· 29 θα διαλυθούν μέσα σε 10 χρόνια· 59 μόρια θα διαλυθούν μέσα σε 60 χρόνια· 84 μόρια θα διαλυθούν μέσα σε 360 χρόνια· και τα τελευταία 16 μόρια θα χρειαστούν πάνω από 1000 χρόνια.\nΑυτό είναι το αποτέλεσμα αρκετών διαφορετικών διαδικασιών που συντελούνται σε διαφορετικές χρονικές κλίμακες. Δεν υπάρχει μία και μόνη χρονική κλίμακα για την διάλυση του CO2 στον ωκεανό, παίρνει όμως τελικά αρκετό χρόνο. Επειδή κάποτε το ζήτημα ήταν έντονα αμφιλεγόμενο, κυκλοφορούσαν πολλές αφελείς ιδέες, που σήμερα γνωρίζουμε πως είναι λανθασμένες. Τέτοιου είδους ιδέες δεν εξαφανίζονται ποτέ εντελώς. Από το 1960 και μετά πολλοί καινούριοι άνθρωποι εισήλθαν στο πεδίο της κλιματολογίας, και επιστήμονες με τεχνικό υπόβαθρο αλλά μικρή εμπειρία στην κλιματολογία έχουν ερευνήσει το ζήτημα. Όσοι είναι καινούριοι στο πεδίο είναι επιρρεπείς στην επανάληψη των ίδιων λαθών που έκαναν οι κλιματολόγοι την δεκαετία του 1950 και παλιότερα.\nΟ Κόκμπερν ανακάλυψε ένα διδάκτορα, τον δρ. Τζέφρι Γκλάσμαν (Jeffrey Glassman), συνταξιούχο αεροδιαστημικό μηχανικό, που υπολόγισε τον χρόνο ζωής του CO2 στην ατμόσφαιρα στα 1,5 έως 2 χρόνια. Αν κρίνει κανείς από τον ιστοχώρο του, η μεθοδολογία του Γκλάσμαν επικεντρώνεται στην διαλυτότητα. Και όπως μόλις αναφέραμε, πρόκειται για πρόβλημα μεταβατικής διαδικασίας και όχι διαλυτότητας. Και φυσικά, αν ο χρόνος παραμονής ήταν τόσο σύντομος, τότε το CO2 δεν θα συσσωρευόταν στην ατμόσφαιρα, ενώ προφανώς αυτό συμβαίνει.\nΈκτος ισχυρισμός των αμφισβητιών: Όσοι πιστεύουν στην ανθρωπογενή παγκόσμια υπερθέρμανση εξαρτούν την πεποίθησή τους εξολοκλήρου από υπολογιστικές προσομοιώσεις μεγάλης κλίμακας, των οποίων η εγκυρότητα είναι αμφίβολη.\nΑν τα μόνα στοιχεία που υποστήριζαν την παγκόσμια υπερθέρμανση ήταν τα υπολογιστικά μοντέλα, τότε θα ήταν απόλυτα δικαιολογημένος ο σκεπτικισμός, ή έστω ο αγνωστικισμός. Αλλά στην πραγματικότητα υπάρχει πληθώρα στοιχείων πέρα από τα υπολογιστικά μοντέλα που υποστηρίζουν την παγκόσμια υπερθέρμανση. Κάποια από τα τεκμήρια αυτά έχουν συζητηθεί στο παρόν άρθρο .\nΤο φαινόμενο του θερμοκηπίου είναι άλλωστε πραγματικό φαινόμενο, και μάλιστα μεγάλο. Η αύξηση του CO2 στην ατμόσφαιρα οδηγεί σε ενίσχυση του φαινομένου, που είναι λίγο μεγαλύτερη από 1˚C όταν η συγκέντρωση του CO2 γίνει διπλάσια από τα προβιομηχανικά επίπεδα.\nΥπάρχει μεγαλύτερη αμφιβολία σχετικά με την ανάδραση, αλλά μια εκτίμηση της ανάδρασης βασισμένη στην θερμοκρασιακή ανάκαμψη από την τελευταία εποχή των παγετώνων (βλ. την ενότητα «Η εποχή των παγετώνων» παραπάνω, συμπεριλαμβανομένης της υποσημείωσης 15) οδηγεί στην πρόβλεψη πως ο διπλασιασμός της ποσότητας του CO2 σε σχέση με τα προβιομηχανικά επίπεδα, θα οδηγήσει σε αύξηση θερμοκρασίας κατά 3˚C, μέγεθος που βρίσκεται σε καλή συμφωνία με τις εκτιμήσεις της IPCC οι οποίες έχουν εύρος από 1.5 έως 4.5˚C.\nΈτσι οι εκτιμήσεις της IPCC μοιάζουν αρκετά λογικές. Τα αποτελέσματά τους, παρότι βασίζονται σε μοντέλα υπολογιστών, υποστηρίζονται από επιχειρήματα που είναι ανεξάρτητα από αυτά. Αυτό φυσικά θα πρέπει να τονώνει την εμπιστοσύνη μας στην ισχύ των υπολογιστικών μοντέλων.Συμπέρασμα\nΗ ανθρωπογενής παγκόσμια υπερθέρμανση θεμελιώνεται σε εύρωστη επιστημονική βάση. Η συζήτηση στην κοινότητα των επιστημόνων που ασχολούνται με την κλιματική αλλαγή αφορά την έκταση της ανθρωπογενούς θέρμανσης, αλλά όχι την πραγματικότητά της. Τα επιχειρήματα των αμφισβητιών που αναφέρει ο Αλεξάντερ Κόκμπερν δεν είναι επιστημονικά έγκυρα.\nΑυτό δεν σημαίνει πως ο Κόκμπερν και άλλοι σκεπτικιστές δεν έπρεπε να έχουν θέσει τα ερωτήματα που έθεσαν. Η επιστήμη απαιτεί συνεχή και αυστηρό έλεγχο και η κακή χρήση της επιστήμης, όταν συμβαίνει, αφορά τους πάντες. Είναι όμως επίσης σημαντικό να αναγνωρίζουμε μια αλήθεια όταν έχει πια εξακριβωθεί. Η ετυμηγορία είναι δεδομένη. Η σύγχρονη παγκόσμια υπερθέρμανση που προέρχεται σε σημαντικό βαθμό από ανθρωπογενείς αιτίες συμβαίνει και αποτελεί σοβαρή απειλή για την ζωή στον πλανήτη, όπως την γνωρίζουμε. Είναι πια καιρός να σταματήσουμε να συζητάμε για το αν είναι πραγματική ή όχι και να κάνουμε κάτι για να την αντιμετωπίσουμε, όσο υπάρχει ακόμα καιρός.\n1. Alexander Cockburn, “Is Global Warming A Sin?” Ιστοχώρος CounterPunch, 28/29 Απριλίου 2007. http://www.counterpunch.org/cockburn04282007.html . Έντυπη έκδοση του περιοδικού The Nation, 14 Μαΐου 2007. http://www.thenation.com/doc/20070514/cockburn ; Alexander Cockburn, “Who Are the Merchants of Fear?” Ιστοχώρος CounterPunch Web 12 Μαΐου 2007. http://www.counterpunch.org/cockburn05122007.html . Έντυπη έκδοση του περιοδικού The Nation, 28 Μαΐου 2007. http://www.thenation.com/doc/20070528/cockburn Alexander Cockburn, “Dissidents Against Dogma: Sources and Authorities,” Ιστοχώρος Counterpunch 9 Ιουνίου 2007. http://www.counterpunch.org/cockburn06092007.html . Δημοσιεύθηκε στο The Nation, 25 Ιουνίου 2007. http://www.thenation.com/doc/20070625/cockburn\n2. John Farley, “The Ozone Hole, the Greenhouse Effect, and Global Warming,” Διάλεξη University Forum, Πανεπιστήμιο της Νεβάδα στο Λας Βέγκας, 26 Ιανουαρίου 2001.\n3. Alexander Cockburn, “The Greenhousers Strike Back, and Strike Out,” Επιστολές αναγνωστών στο The Nation· Ο Cockburn απαντά. Έντυπη έκδοση του The Nation, 11 Ιουνίου 2007. http://www.thenation.com/doc/20070611/cockburn . Βλ. επίσης τις ακόλουθες διαδικτυακές επιστολές προς το The Nation,\nhttp://www.thenation.com/bletters/20070514/cockburn , http://www.thenation.com/bletters/20070528/Cockburn http://www.thenation.com/bletters/20070625/cockburn http://www.thenation.com/bletters/20070611/cockburn.\n4. Το φαινόμενο αυτό ονομάστηκε αρχικά «φαινόμενο θερμοκηπίου» επειδή πιστευόταν πως εξηγούσε την αυξημένη θερμοκρασία στο εσωτερικό ενός θερμοκηπίου, σε σχέση με την θερμοκρασία έξω από αυτό. Τα παράθυρα ενός θερμοκηπίου είναι διαφανή στο ορατό φως και αδιαφανή σε τμήματα του υπέρυθρου φάσματος. Στην πραγματικότητα, το βασικό φαινόμενο που προκαλεί την θέρμανση στα αληθινά θερμοκήπια, είναι πως τα παράθυρα εμποδίζουν την ανταλλαγή αέρα μέσα και έξω από το θερμοκήπιο.\n5. Ο νόμος Stefan-Boltzmann δείχνει την σχέση μεταξύ της ισχύος που ακτινοβολεί ένα σώμα και της επιφάνειας και της θερμοκρασίας του, και εκφράζεται από την εξίσωση P/A = σ e T4, όπου P η ισχύς σε Watt, σ η σταθερά Stefan-Boltzmann (5.67 x 10-8 W/(m*K2)2), e ο συντελεστής εκπομπής (το e έχει περίπου την τιμή 1 για την Γη), A η επιφάνεια σε m2, και T η θερμοκρασία σε βαθμούς Kelvin. Ο νόμος Stefan-Boltzmann, ο οποίος ανακαλύφθηκε πειραματικά από τον Stefan το 1879 και τον συνήγαγε θεωρητικά ο Boltzmann το 1884, μπορεί να βρεθεί σε οιοδήποτε εισαγωγικό πανεπιστημιακό σύγγραμμα φυσικής που καλύπτει την θερμοδυναμική. Ο υπολογισμός της θερμοκρασίας που θα είχε η γη αν δεν δρούσε το φαινόμενο του θερμοκηπίου περιγράφεται σε διάφορα εγχειρίδια φυσικής. Η ένταση της εισερχόμενης ηλιακής ακτινοβολίας δίνεται από τη λεγόμενη ηλιακή σταθερά S0 = 1370 W/m2, που δίνει την μέγιστη ηλιακή ισχύ που προσπίπτει πάνω σε ένα τετραγωνικό μέτρο επιφάνειας, όταν ο ήλιος βρίσκεται στο ζενίθ. Αν υπολογίσει κανείς τον μέσο όρο σε όλη την γη, αφού λάβει υπόψη του πως ή μισή γη είναι στο σκοτάδι και ο ήλιος δεν είναι πάντα ακριβώς κάθετα πάνω από την επιφάνεια του πλανήτη, προκύπτει πως η μέση προσπίπτουσα ηλιακή ισχύς ανά τετραγωνικό μέτρο της γήινης επιφάνειας είναι S0/4, ή 343 W/m2, από τα οποία ένα κλάσμα Rp ανακλάται και το υπόλοιπο (1–Rp) απορροφάται. Για την γη το Rp είναι περίπου 0,3. Από αυτό προκύπτει η συνολική μέση καθαρή εισερχόμενη ηλιακή ισχύς, 343 (1.0–0.3) = 240 W/m2. Η γη ακτινοβολεί θερμότητα σε μεγάλα μήκη κύματος, με ισχύ ανά τετραγωνικό μέτρο που δίνεται από τον νόμο Stefan-Boltzmann. Εξισώνοντας την εισερχόμενη ηλιακή ισχύ με την ισχύ που ακτινοβολεί η Γη και λύνοντας ως προς την θερμοκρασία προκύπτει μια θερμοκρασία ισορροπίας περί τους 255 K, ή –18˚C.\n7. Μια και η πλειονότητα της χερσαίας επιφάνειας της γης βρίσκεται στο Βόρειο ημισφαίριο, το μεγαλύτερο μέρος της χλωρίδας και συνεπώς της φωτοσύνθεσης και της απορρόφησης του άνθρακα συμβαίνει στο Βόρειο Ημισφαίριο κατά την διάρκεια των εαρινών και θερινών μηνών.\n8. D. A. Peel, “Antarctic Ice,” New Scientist 98 (1983), 477, αναφέρεται στο Richard P. Wayne, Chemistry of Atmospheres (Oxford: Clarendon Press, 1985), 342.\n9. R. E. Dickinson, στο W. C. Clark (επιμ.) Carbon Dioxide Review (Oxford: Oxford University Press, 1982). Αναφέρεται στο Wayne, Chemistry of Atmospheres, 39.\n10. V. Ramanathan και J. A. Coakley Jr., “Climate Modeling through Radiative-Convective Models,” Reviews of Geophysics and Space Physics 16, no. 4 (1978): 465· ο Gavin Schmidt (http://www.realclimate.org/index.php?p=142) είναι ερευνητής που δημιουργεί κλιματικά μοντέλα στο Κέντρο Διαστημικών Σπουδών Goddard της NASA στην Νέα Υόρκη. Ο Schmidt αναφέρεται στην υπέρυθρη απορρόφηση, ενώ το παρόν άρθρο αναφέρεται στην μεταβολή της υπέρυθρης απορρόφησης όταν αφαιρούνται από την ατμόσφαιρα συγκεκριμένα μόρια.\n11. Ο εξαναγκασμός εκφράζεται σε W/m2.\n12. Ένας προσεγγιστικός τύπος για την κλιματική ευαισθησία είναι 1/(4 σT3), όπου σ εiναι η σταθερά Stefan-Boltzmann και T η θερμοκρασία ισορροπίας σε βαθμούς Κέλβιν. Βλ. John Seinfeld και Spyros Pandis, Atmospheric Chemistry and Physics (New York: Wiley, 1998), 35–36. Αριθμητικά η κλιματική ευαισθησία είναι 0,3 K(W/m2)–1, κάτι που σημαίνει πως αν ο εξαναγκασμός αυξηθεί κατά 1 W/m2, η παγκόσμια θερμοκρασία ισορροπίας θα αυξηθεί κατά 0,3˚C. Ο διπλασιασμός του CO2 σε σχέση με τα προβιομηχανικά επίπεδα εκτιμάται πως παράγει εξαναγκασμό της τάξης των 4 W/m2. Πολλαπλασιάζοντας 0,3 x 4 προκύπτει αύξηση της θερμοκρασίας κατά 1,2 έως 1,3°C.\n13. Βλ. A. Robock, “An Updated Climate Feedback Diagram,” Bulletin American Meterological Society 66 (1985): 786–87, αναφέρεται στο Seinfeld και Pandis, Atmospheric Chemistry and Physics, 1095.\n14. Seinfeld και Pandis, Atmospheric Chemistry and Physics, 37.\n15. Κάποιος που δεν έχει εμπιστοσύνη σε κανένα μοντέλο, μπορεί να εξετάσει την μεταβολή στην θερμοκρασία και τον ηλιακό εξαναγκασμό μεταξύ παγετωνικών και μεσοπαγετωνικών εποχών. Η μεταβολή της θερμοκρασίας που αποκαλύπτουν τα δείγματα από στρώματα πάγου είναι 5˚C, ενώ η μεταβολή στον ηλιακό εξαναγκασμό είναι 7,1 W/m2. Η κλιματική ευαισθησία λοιπόν υπολογίζεται στα 5/7,1 = 0,7 K(W/m2)-1. Μπορούμε να χρησιμοποιήσουμε την εμπειρικά εξαγόμενη αυτή κλιματική ευαισθησία για να εκτιμήσουμε την θερμοκρασιακή άνοδο που προκαλείται από εξαναγκασμό 4 W/m2, ο οποίος προκύπτει από διπλασιασμό του ατμοσφαιρικού CO2 από τα προβιομηχανικά επίπεδα. Το αποτέλεσμα προβλέπει θερμοκρασιακή αύξηση κατά 3˚C, που είναι απόλυτα συμβατή με την πρόβλεψη της IPCC που έχει εύρος 1.5 έως 3.5˚C (Seinfeld και Pandis, Atmospheric Chemistry and Physics, 1102).\n16. J. Lean και D. Rind, “The Sun and Climate,” Consequences 2, no. 1 (1996): 27–36, αναφέρεται στο Seinfeld and Pandis, Atmospheric Chemistry and Physics, 1085.\n17. Cockburn, “Is Global Warming A Sin?”\n18. Cockburn, “Dissidents Against Dogma.”\n19. Wayne, Chemistry of Atmospheres; Seinfeld και Pandis, Atmospheric Chemistry and Physics.\n20. Έκθεση IPCC 2004, κεφάλαιο 2, 138.\n21. Cockburn, “The Greenhousers Strike Back.”\n22. Richard E. Zeebe και Dieter Wolf-Gladrow, CO2 in Seawater: Equilibrium, Kinetics, Isotopes (Elsevier, 2001).\n23. Seinfeld και Pandis, Atmospheric Chemistry and Physics, 1089–90.\n24. Cockburn, “Dissidents Against Dogma”; Jeffrey Glassman, “The Acquittal of Carbon Dioxide,” http://www.rocketscientistsjournal.com/. Ο δρ. Glassman έχει εμπειρία σε θέματα ηλεκτρονικής, δορυφόρων και βλημάτων, αλλά όχι στην χημική ωκεανογραφία\n25. Όποιος ενδιαφέρεται για την ιστορία της επιστήμης που σχετίζεται με την παγκόσμια υπερθέρμανση θα εκτιμήσει το βιβλίο του Spencer Weart, The Discovery of Global Warming (Cambridge: Harvard University Press, 2003) και το εκτενές του δοκίμιο που διατίθεται στην διαδικτυακή διεύθυνση http://www.aip.org/history/climate/index.html.\nΟ χρήστης ΡΗΓΑΣ είπε…\nΕυχαριστώ θερμά για την μετάφραση και ανάρτηση του κειμένου που είναι -όπως λες κι εσύ- "από τα σαφέστερα και πιο "ευκολοδιάβαστα" σχετικά κείμενα που έχω διαβάσει"\n2/07/2010 1:39 μ.μ.\nΟ χρήστης hide the decline είπε…\nΕλπίζω να έχετε κάνει παιδιά όσο είναι δωρεάν.\nΣε λίγο θα φορολογούνται πιο πολύ από τα αυτοκίνητα.\nΑλήθεια, ποιό χρηματιστήριο άνθρακα είναι καλύτερο για να επενδύσω; Σικάγο ή Λονδίνο;\nΕσείς τι futures CO2 έχετε;\n5/06/2010 3:53 μ.μ.\nΤις απορίες σας αυτές μπορείτε να τις απευθύνετε στους χρηματιστές της μόλυνσης.\nΗ Exxon-Mobile, όμως προσλαμβάνει μαθαίνω διαδικτυακούς προπαγναδιστές με καλά λεφτά.\n5/06/2010 3:56 μ.μ.\nΗ υπόγεια δεκαετία\nΟ Δεκέμβρης και ο Αντι-Δεκέμβρης\nΜποπάλ - 25 χρόνια\nΣφαγή, γενοκτονία και τρελά κέρδη: ΛΔ Κονγκό


Harbinger: Η ευτυχία δε βρίσκεται στο να μην αποτυγχάνεις ποτέ αλλά στο να σηκώνεσαι κάθε φορά που πέφτεις - Unknown Artist\nΗ ευτυχία δε βρίσκεται στο να μην αποτυγχάνεις ποτέ αλλά στο να σηκώνεσαι κάθε φορά που πέφτεις - Unknown Artist\nΠροσπάθησαν πολλοί άνθρωποι ανά τα χρόνια και ανά τον κόσμο να ορίσουν την ευτυχία. Όμως, κάθε φορά, όσο μακριά κι αν πάμε στο χρόνο, όσο πολύ κι αν αναζητήσουμε την αλήθεια των λόγων των ανθρώπων που μίλησαν για την ευτυχία, ποτέ δε θα βρούμε κάτι πλήρες.\nΚάπου διάβασα ότι είναι καιρός οι ψυχολόγοι να ξεφύγουν από το παραμύθι του να πιστεύουν πως όλες οι απαντήσεις βρίσκεονται μέσα στον ασθενή. Εγώ βέβαια δεν είμαι ψυχολόγος, άρα θεωρώ ότι μπορώ να πιστεύω ό,τι θέλω(λογοπαίγνιο). Πιστεύω, λοιπόν, ότι οι απαντήσεις που χρειάζεται ο άνθρωπος, του παρέχονται. Δε μπορώ να πιστέψω ή μάλλον μπορώ αλλά δε θέλω να πιστεύω ότι ο φιλεύσπλαχνος Θεός θα άφηνε τα πλάσματά Του μέσα στην απορία και την αδαημοσύνη σχετικά με πραγματικά σημαντικά θέματα.\nΟ άνθρωπος έχει όλες τις απαντήσεις που χρειάζεται για τη ζωή του μέσα του. Εκεί που μπορεί ο ψυχολόγος να τον βοηθήσει, είναι να του κάνει τις κατάλληλες ερωτήσεις.\nΥπάρχουν πολλοί άνθρωποι που ασχολούνται με τον εσωτερικό τους κόσμο και αφήνουν τον εξωτερικό τους κόσμος ανεκπαίδευτο. Υπάρχουν άλλοι που ενδιαφέρονται τόσο πολύ για τον εξωτερικό τους κόσμο που κρατούν το εσωτερικό τους ανεκπαίδευτο. Ο άνθρωπος που αναζητεί την αλήθεια οφείλει να διατηρεί εκπαιδευμένο και τον εσωτερικό αλλά και τον εξωτερικό του κόσμο. Για αυτό το λόγο ο ψυχολόγος οφείλει να ξυπνήσει τον οκνηρό ενδογνώστη ή τον τεμπέλη εξωγνώστη ώστε να μπορέσει να ανακαλύψει και να παιδεύσει και το άλλο κομμάτι του εαυτού του.\nΌλοι αυτοί οι άνθρωποι, λοιπόν, που μιλούν για την τάξη και την ηρεμία και την αρμονία που οφείλει να έχει ο άνθρωπος εσωτερικά και εξωτερικά δεν έχουν άδικο. Δεν υποστηρίζω, φυσικά, όλα όσα λένε. Η αρμονία, όμως, του εσωτερικού και του εξωτερικού κόσμο του ανθρώπου, οφείλει να υφίσταται.\nΗ ευτυχία, λοιπόν, θα μπορούσαμε να πούμε πως είμαι το μόνο αγαθό (αφού ούτε υλικό, ούτε συναίσθημα είναι) που παραμένει και επιμένει να δίνεται δίκαια σε όλους τους ανθρώπους, ανάλογα με τα έργα τους, τις πράξεις και τα γραμμένα τους...\nΕίναι εύκολο να γνωρίσεις έναν άνθρωπο από τους καρπούς των δέντρων του. Στην πραγματικότητα είναι ο πιο αξιοκρατικός τρόπος αξιολόγησης των ανθρώπων, αυτός. Μπορεί ένας άνθρωπος να φαίνεται ευτυχισμένος για όσους δεν έχουν τα υλικά αγαθά που αυτός κατέχει. Τα υλικά αγαθά, όμως, δε μένουν για πάντα και αργά ή γρήγορα το "φαίνεσθαι" θα αποκαλύψει την αλήθεια του. Όποια κι αν είναι αυτή.\nΔεν είναι δυνατόν η μηλιά να προσφέρει γαϊδουράγκαθα στον άνθρωπο. Ούτε φυσικά μπορεί το γαϊδουράγκαθο να προσφέρει μήλα ως καρπούς. Το μήλο θα βγει από τη μηλιά και το γαϊδουράγκαθο από το αντίστοιχο φυτό. Έτσι κι η ευτυχία προσφέρεται σε αυτούς που την καλλιεργούν. Άλλοτε αργά, άλλοτε γρήγορα, αλλά πάντοτε σε αυτούς που την καλλιεργούν.\nΤο "αργά" και το "γρήγορα" βέβαια είναι λίγο σχετικό. Ένας άνθρωπος μπορεί να πιστεύει ότι η ευτυχία καθυστερεί πολύ να τον βρει παρά τις όποιες προσπάθειες που κάνει. Η ευτυχία, αν έρθει όποτε θέλει ο άνθρωπος και όχι όποτε πραγματικά του πρέπει, δε θα είναι ευτυχία. Γι' αυτό όταν εύχομαι στα γενέθλια κάποιου, του εύχομαι να του έρθουν όλα όσα επιθυμεί για όσο και όταν του πρέπουν. Ούτε νωρίτερα, ούτε αργότερα. Ούτε να φύγουν πριν τα βαρεθεί. Ούτε μετά. Εγώ αυτά ξέρω, μ' αυτά ζω και με αυτά πορεύομαι.\nΑναρτήθηκε από Pro Aggelos στις 16.1.12\nΕτικέτες Άνθρωπος, Εαυτόν, Ειρήνη, Ευτυχία\n:-) όμορφο κειμενο.. νομίζω η ευτυχία είναι εντελώς διαφορετική για τον καθένα, και το τι μας γεμίζει τελικά, απέχει πολύ από άνθρωπο σε άνθρωπο, δεν ξέρω αν υπάρχουν όλες οι απαντήσεις αν και τείνω στο όχι.. σίγουρα όμως μπορούμε να φανταστούμε διάφορες και να διαλέξουμε αυτές που μας ταιριάζουν.. άλλωστε κανείς δε θα μας πει ότι το κόκκινο είναι κίτρινο, αφού είναι σχεδόν όλα θέμα οπτικής!\nΚαλη χρονιά εύχομαι!\n18 Ιανουαρίου 2012 - 7:54 μ.μ.\nΚαλή χρονιά εύχομαι και σε εσένα Μένια! :-) Ό,τι επιθυμείς σου εύχομαι να το πάθεις τη στιγμή που σου πρέπει και για όσο σου πρέπει και σου επιτρέπεται από τη Ζωή! Είναι καλύτερα έτσι :)\nΧαίρομαι που σου άρεσε το κείμενο! Έρχεται και άλλο ένα τις επόμενες μέρες κι ελπίζω να σου αρέσει εξίσου :) Έχεις δίκιο σχετικά με την ευτυχία. Αν και το σίγουρο είναι πως ευτυχισμένος είναι μόνο ο άνθρωπος που έχει γνωρίσει και είναι ικανοποιημένος με τον εαυτό του και με το Θεό. Τουλάχιστον, όσο περισσότερο μπορεί κάποιος να είναι ικανοποιημένος ανάλογα με τα όσα έχει ζήσει και έχει πράξει.\nΕλπίζω να είσαι καλά και να εξελίσσεσαι όπως και όσο επιθυμείς πραγματικά :)\n18 Ιανουαρίου 2012 - 9:57 μ.μ.\nΣε ευχαριστώ πολύ, θα αναμένω για το επόμενο κείμενό σου! :-)\nΕξελισσόμαστε με λίγο πιο αργούς ρυθμούς από τους επιθυμητούς, αλλά σημασία έχει να μη σταματάμε!\n19 Ιανουαρίου 2012 - 12:22 μ.μ.


Εμμονή Κ. Μητσοτάκη με την κατάργηση του πανεπιστημιακού ασύλου - iNotos.gr\nΕμμονή Κ. Μητσοτάκη με την κατάργηση του πανεπιστημιακού ασύλου\nΈνα δήθεν γενικευμένο όργιο ανομίας και ανεξέλεγκτης βίας στα πανεπιστημιακά ιδρύματα όλης της χώρας παρουσίασε ο Κυριάκος Μητσοτάκης από το βήμα της Βουλής, εμμένοντας στην κατάργηση του πανεπιστημιακού ασύλου.\nΟ πρόεδρος της ΝΔ στη διάρκεια συζήτησης επίκαιρης ερώτησης που κατέθεσε προς τον πρωθυπουργό ισχυρίστηκε ότι «στην Ελλάδα του κ. Τσίπρα, ο μόνος χώρος που δεν μπορείς να εκφράσεις ελεύθερα την άποψή σου είναι το Πανεπιστήμιο» και ανέφερε ότι «το πανεπιστημιακό άσυλο με τη σημερινή του μορφή θα καταργηθεί, καθώς έχει μετατραπεί σε άσυλο παραβατικότητας, ανομίας και βίας».\nΠιστός στο αφήγημα της καταστροφολογίας και της κινδυνολογίας, υποστήριξε ότι εγκληματικές ομάδες έχουν καταλάβει τα πανεπιστήμια, γίνεται εμπόριο ναρκωτικών και διακίνηση λαθραίων προϊόντων, ενώ οι συλλογικότητες έχουν μετατρέψει τα πανεπιστήμια σε γιάφκες και ορμητήρια.\n«Με την κυβέρνηση της ΝΔ τα πανεπιστήμια θα καθαρίσουν από εμπόρους, συμμορίες και τραμπούκους. Το άσυλο θα καταργηθεί, δεν θα αλλάξει απλώς ο νόμος, θα καταργηθεί. Το άσυλο όπως ισχύει σήμερα, με τον νόμο Γαβρόγλου είναι προσβολή του κράτους δικαίου, ενθαρρύνει την ανομία» υποστήριξε.\n«Ο πραγματικός αρχηγός της ΝΔ, ο Β. Μαρινάκης,...\nΟρίστηκε η ημερομηνία ένταξης της Β. Μακεδονίας στο...\nΌταν ο Μητσοτάκης έλεγε πως δεν θα χρειαστεί...\nΜε πρόταση παροχής ψήφου εμπιστοσύνης απαντά η κυβέρνηση...


Οδηγίες για μέτρα αντιμετώπισης COVID-19 στα Καταστήματα Γεωργικών Εφοδίων - Αργολικές Ειδήσεις\nΟδηγίες για μέτρα αντιμετώπισης COVID-19 στα Καταστήματα Γεωργικών Εφοδίων\nΑΡΓΟΛΙΚΕΣ ΕΙΔΗΣΕΙΣ | 9:36:00 π.μ. | ΓΕΩΡΓΙΚΑ ΕΦΟΔΙΑ\nΚατηγορίες: ΓΕΩΡΓΙΚΑ ΕΦΟΔΙΑ\nΤα Διοικητικά Συμβούλια των ΠΟΣΕΓ, ΕΣΥΦ, ΣΕΠΥ και ΣΠΕΛ με αίσθημα ευθύνης απέναντι σε όλους τους συναδέλφους Γεωπόνους, στους υπαλλήλους των καταστημάτων Γεωργικών Εφοδίων, στους αγρότες και στις οικογένειές τους αλλά και απέναντι στους πολίτες και ειδικά αυτούς που ανήκουν στις ομάδες υψηλού κινδύνου, θεωρούν υποχρέωσή τους να συστήσουν τα παρακάτω μέτρα στους υπευθύνους των καταστημάτων γεωργικών εφοδίων:\n Χρήση μάσκας και γαντιών μιας χρήσης όπου απαιτείται.\n Καλός μόνιμος εξαερισμός των χώρων εργασίας.\n Αποφυγή όπου είναι δυνατόν της αυτοπρόσωπης παρουσίας στα καταστήματα γεωργικών εφοδίων των αγροτών.\nΌλοι γνωρίζουμε ότι το μεγαλύτερο μέρος της εξυπηρέτησης των αγροτών μπορεί να γίνει τηλεφωνικά.\n Αποφυγή συνωστισμού εντός του χώρου του καταστήματος με την είσοδο το πολύ 2-3 ατόμων ταυτόχρονα, διατηρώντας πάντα απόσταση δύο τουλάχιστον μέτρων μεταξύ τους\n Χρήση απολυμαντικού κατά την είσοδο στο κατάστημα.\n Αποφυγή κοινής χρήσης των μολυβιών, των στυλό, των μαρκαδόρων και άλλων προσωπικών αντικειμένων και τακτική απολύμανση αυτών.\n Απολύμανση σε τακτά χρονικά διαστήματα των χώρων (πατώματα, πάγκοι, λοιποί χώροι).\n Τήρηση μέτρων κατά την παραλαβή των γεωργικών εφοδίων από τους προμηθευτές με έμφαση στην ατομική υγιεινή μετά από κάθε επαφή.\n Οι συναλλαγές να γίνονται κατά προτίμηση με ηλεκτρονικά μέσα (κάρτα, Web-Banking).\n Περιορισμός στις απολύτως απαραίτητες των επισκέψεων των αντιπροσώπων των εταιρειών (έχουν γίνει ήδη συστάσεις στις εταιρείες-μέλη τους από τους ΕΣΥΦ, ΣΕΠΥ, ΣΠΕΛ).  Ανάρτηση των γενικών οδηγιών του ΕΟΔΥ σε θέσεις ορατές στους πελάτες.  Ενημέρωση των εργαζομένων για όλα τα παραπάνω.\n Συνιστούμε, όπου είναι δυνατόν, η διανομή των εφοδίων στους πελάτες σας, να γίνεται, είτε με παράδοση στον χώρο τους είτε έξω από το κατάστημα. Αγαπητοί Συνάδελφοι,\nΗ χώρα βιώνει εξαιρετικά πρωτόγνωρες συνθήκες. Τα Καταστήματα Γεωργικών Εφοδίων οφείλουν να παραμείνουν ανοικτά σε όλη τη διάρκεια της πανδημίας, επιτελώντας το καθήκον τους απέναντι στους αγρότες, στην κοινωνία και στους πολίτες προκειμένου να συνεχιστεί απρόσκοπτα η γεωργική παραγωγή της χώρας. Αυτό απαιτεί από όλους μας υπευθυνότητα και ψυχραιμία. Σας συνιστούμε επιπροσθέτως των μέτρων που προτείνει ο ΕΟΔΥ, να προχωρήσετε άμεσα στην λήψη όλων των παραπάνω.\nΑντιλαμβανόμαστε όλοι τις ιδιαιτερότητες της δουλειάς σας και το πόσο σημαντικό είναι η ζωή να συνεχιστεί με τις μικρότερες δυνατές επιπτώσεις, για αυτό όλοι μας πρέπει να συμβάλουμε στο έργο της πολιτείας έτσι ώστε όλοι μαζί να αντιμετωπίσουμε επιτυχώς την πανδημία.\nΠανελλήνια Ομοσπονδία Συλλόγων Επαγγελματιών Γεωπόνων (Π.Ο.Σ.Ε.Γ.)\nΕλληνικός Σύνδεσμος Φυτοπροστασίας (Ε.ΣΥ.Φ.)\nΣύνδεσμος Επιχειρήσεων Πολλαπλασιαστικού Υλικού (Σ.Ε.Π.Υ.)\nΣύνδεσμος Παραγωγών Εμπόρων Λιπασμάτων (Σ.Π.Ε.Λ.)


ΝΕΦΕΛΕΣ ΣΤΟΥΣ ΙΕΡΟΥΣ ΝΑΟΥΣ ΤΩΝ ΜΥΣΤΗΡΙΩΝ\nΝτοκιμαντέρ γυρισμένο στην Επίδαυρο, με θεματολογία τη θεατρική παράσταση του ΘΟΚ "Νεφέλες" του Αριστοφάνη. Γίνεται μια περιδιάβαση, με την κάμερα του ΡΙΚ, στους Ιερούς Ναούς των Μυστηρίων, το ξακουστό Ασκληπιείο. Παράλληλα ηθοποιοί και συντελεστές μιλούν στο φακό για το θεατρικό έργο και τα συναισθήματά τους, ευρισκόμενοι στην καρδιά του αρχαίου ελληνικού θεάτρου.\nΣκηνές από την παράσταση "ΟΙ ΝΕΦΕΛΕΣ" του ΘΟΚ.\nΣκηνές από το Ασκληπιείο.\nΒΑΡΝΑΒΑΣ ΚΥΡΙΑΖΗΣ, Σκηνοθέτης.\nΚΩΣΤΑΣ ΓΕΩΡΓΟΥΣΟΠΟΥΛΟΣ, Μεταφραστής.\nΙΣΙΔΩΡΟΣ ΣΙΔΕΡΗΣ, Χορογράφος.\nΛΑΚΗΣ ΓΕΝΕΘΛΗΣ, Ενδυματολόγος.\nΣΤΑΜΑΤΗΣ ΚΡΑΟΥΝΑΚΗΣ, Μουσικοσυνθέτης.\nΑΝΔΡΕΑΣ ΤΣΟΥΡΗΣ, Ηθοποιός.\nΑΝΝΙΤΑ ΣΑΝΤΟΡΙΝΑΙΟΥ, Ηθοποιός.\nΕΛΕΝΑ ΧΡΙΣΤΟΦΗ, Ηθοποιός.\nΛΕΥΤΕΡΗΣ ΣΑΛΩΜΙΔΗΣ, Ηθοποιός.\nΓΙΩΡΓΟΣ ΙΩΑΝΝΙΔΗΣ, Ηθοποιός.\nΔΗΜΗΤΡΗΣ ΚΑΡΑΓΙΑΝΝΗΣ, Πρόεδρος Διοικητικού Συμβουλίου ΘΟΚ.\nΡΙΚ - ΘΟΚ\nΟΙ ΤΡΕΙΣ ΑΓΓΕΛΟΙ 01:56:12


Το e-steki είναι μια από τις μεγαλύτερες ελληνικές διαδικτυακές κοινότητες με 69,362 μέλη και 2,488,724 μηνύματα σε 79,504 θέματα. Αυτή τη στιγμή μαζί με εσάς απολαμβάνουν το e-steki άλλα 457 άτομα.\nO Bill_1992 σκέφτηκε και έγραψε: στις 13:13, 27-08-06:\nH adespoto ειμαι ερωτευμένη!!!! έγραψε: στις 13:17, 27-08-06:\nO QsLv σε ύφεση έγραψε: στις 14:07, 27-08-06:\nH adespoto ειμαι ερωτευμένη!!!! έγραψε: στις 14:48, 27-08-06:\nΤελευταία επεξεργασία από το χρήστη adespoto : 27-08-06 στις 15:47.\nH Nana έγραψε: στις 15:26, 27-08-06:\nΤελευταία επεξεργασία από το χρήστη Nana : 27-08-06 στις 15:34.\nH dooo έγραψε: στις 18:57, 27-08-06:\nH adespoto ειμαι ερωτευμένη!!!! έγραψε: στις 19:08, 27-08-06:\nH dooo έγραψε: στις 20:00, 27-08-06:\nO Bill_1992 σκέφτηκε και έγραψε: στις 21:27, 27-08-06:\nH adespoto ειμαι ερωτευμένη!!!! έγραψε: στις 00:42, 28-08-06:\nH adespoto ειμαι ερωτευμένη!!!! έγραψε: στις 01:07, 28-08-06:\nH Nana έγραψε: στις 18:52, 28-08-06:\nH Amelie έγραψε: στις 16:47, 08-09-06:\nH Nana έγραψε: στις 20:25, 08-09-06:\nH adespoto ειμαι ερωτευμένη!!!! έγραψε: στις 20:28, 08-09-06:\nH Amelie έγραψε: στις 12:11, 11-09-06:\nH Nana έγραψε: στις 18:35, 11-09-06:\nΟ marxistis1986 αυτή τη στιγμή δεν είναι συνδεδεμένος Είναι 33 ετών . Έχει γράψει μόλις ένα μήνυμα.\nO marxistis1986 έγραψε: στις 02:02, 15-06-14:\nH Loreley έγραψε: στις 15:04, 15-06-14:\nH Θάλεια έγραψε: στις 21:59, 22-06-15:\nΤο τελευταίο του μήνυμα δημοσιεύτηκε 18-10-18 στις 00:34.


Συνάντηση του Δημάρχου Διονύσου με τους εργαζομένους του Δήμου....\nΕπίσης, αναφέρθηκε στην ανάγκη αναδιοργάνωσης του Δήμου, επισημαίνοντας ότι «Έννοιες όπως: αξιοκρατία, ανταμοιβή, ευθύνη, αλληλοσεβασμός συνεργασία, εκπαίδευση, τεχνολογία, και αποτελεσματικότητα, θα μπουν στο καθημερινό μας λεξιλόγιο. Οφείλουμε να αναδιοργανώσουμε τις υπηρεσίες μας, όπου αυτό είναι απαραίτητο, με αποκλειστικό σκοπό τη βελτίωση των παρεχομένων υπηρεσιών προς τους δημότες. Βασική μας προτεραιότητα θα πρέπει να είναι ο πολίτης. Όλοι μας, αιρετοί και υπάλληλοι, κρινόμαστε καθημερινά από αυτόν. Γι’αυτό θα σας παρακαλέσω, όλες και όλους, να συνεχίσετε να δίνετε τον καλύτερο εαυτό σας, όπως κάνατε όλα αυτά τα χρόνια».\nΠερισσότερα σε αυτή την κατηγορία: « Σύσκεψη του Δημάρχου Διονύσου με τους Προέδρους των 7 Κοινοτήτων του Δήμου, εν’όψει του Αγιασμού στα Σχολεία 3η Λαμπαδηδρομία Εθελοντών Αιμοδοτών Δήμου Διονύσου, την Κυριακή 22/9 »